Sinopsia – Olentzero eta amilaren sekretua\nAmila, hainbat “osasun arazotxo” izan dituen 9 urteko neskato bat da. Arazotxo hauek ospitalean aste batzuk igaro beharra eragin diote. Bertan ditu lagunik onenak. Fede, Mai eta Tximas. Fedek osteogenesiz inperfektua du, kristalezko hezurrak bezala ezagunagoa dena; Mai Federen arreba da eta Tximas bere muin transplantearen zain dago, leuzemia du.\nOspitalean egunak luze eta aspergarriak badira ere, gure lagunak dibertitzen saiatzen dira, eta bai lortu ere. Izan ere, dibertitze horretan badute aliatu bat, Lorentzo, ospitaleko mantenu arduraduna.\nBaina bat batean guztia aldatuko da. Izaki mitologikoen lurraldean zerbait larria gertatzen ari da. Tasuri, izaki maltzur batek, Mariri, izaki guztien jainkosari, agintea kendu nahi dio, eta horretarako plan zital bat dauka: azken lamiaren urrezko orrazia bereganatzea: Amilaren orrazia. Tasurik badaki orrazi hau bereganatzen badu, Mari bera baino boteretsuagoa izango dela, eta inork ezingo duela geldi arazi.\nHorrela hasten da bi munduen artean bidaiatu araziko gaituen abentura hau; hain fantastikoa den hau, gurea, eta hortxe bertan dugun bestea. Gure sinismenak, gure alegiazko bizipenak, gure ametsak gordetzen dugun hori: mundu mitologikoa.\nBaina… nola amaituko ote da istorioa? Bi mundu horiek, egiazkoa eta imaginarioa banatzen dituen marra estu horretan aurkituko dugu erantzuna. Sinistea da baldintza bakarra.\nView Baleuko-272127139514447’s profile on Facebook\nView baleuko’s profile on Twitter\nView baleuko’s profile on Instagram


“Establezimendu Lagunkoia” kanpainan parte hartu duten Elgoibarko establezimenduek lagunkoitasun zigilua jaso dute - EUSKADI LAGUNKOIA\nElgoibarko Udalak Euskadi Lagunkoia programarekin bat egin zuen 2018an, adineko pertsonak ardatz hartuta, udalerriko auzoak eta inguruak herritar guztien artean hobetzeko, Elgoibar, adin guztietara egokitutako herria izan dadin.\nHorri jarraiki eta helburu hori lortzeko urratsak emate aldera, martxoan, "Establezimendu Lagunkoia" kanpaina jarri zen martxan, adinekoen beharrak kontuan hartuta, establezimenduei horiek erakartzen laguntzeko praktikak eskaini eta dendak adinekoekin lagunkoiak izatea lortzeko.\nIzan ere, kontuan izanik adineko pertsonak sarritan joaten direla saltoki txikietara eta zerbitzu onari leialtasunez erantzuten diotela, herriko establezimenduei arretaren kalitatea hobetzeko edota segurtasun eta erosotasun handiagoko espazioak sortzeko parada eskaini nahi izan die Udalak, horrela hazteko ahalmen handia duen merkatu-segmentu bat erakarri eta fidelizatzeko aukera izan dezaten.\nGuztira, herriko 30 establezimenduk hartu dute parte formakuntza kanpaina horretan, eta gaurkoan, lagunkoitasun zigilua jaso dute Elgoibar Lagunkoiagoa izateko bidean izandako partaidetzagatik.\nHauek dira “Establezimendu Lagunkoiak” kanpainan parte hartu duten establezimenduak:\n- Amaia fruta-denda\n- Arauri lurrindegia\n- Armueta harategia\n- Arrillaga inprenta\n- Bidezko merkataritza elikagaiak\n- Casa Astigarraga Gys Sport kirola\n- Cristina Garcia estetika\n- Ecenarro lentzeria\n- Eizagirre okindegia\n- Farmazabal parafarmazia\n- Ferpi moda\n- Ibarrenea okindegia\n- Ipintza pinturak\n- Iría moda\n- Irune botika\n- Jose Antonio ileapaindegia\n- Jubilatuen taberna\n- Kala loradenda\n- Kima bioestetika\n- Lagunak ehungintza\n- Mariam fruta-denda\n- Mekanosa paperdenda\n- Natenzon hortz klinika\n- Nº1 en zapatillas oinetakoak\n- Pitxintxu liburu-denda\n- Sara fruta-denda\n- Sarasketa ortopedia\n- Surya belardenda\n- Txilarre Ekodenda\n- Ziarda harategia\nParte hartzaileen testigantzak:\nLurdes Ziorraga, Ipintza margoak "Oso ekimen erabilgarria iruditu zait pertsona nagusiei lagundu behar diegulaz jabetzeko. Momentu honetan lekuz aldatu behar naiz, baina ikastaroan eman dizkiguten gakoak kontuan izango ditut: aulkiak, espazio irekiak, sarrerako arrapala..."\nAndoni Tabuada, Colchonería Lagunak "Ikastaroa oso interesgarria izan da. Guk beti izan ditugu pertsona nagusiak kontuan, baina orain adibidez, sarrera aldatu beharko genukeela ikusi dugu. Ezinbestekoa dugu pertsona nagusiei laguntzea".\nAne Beitia, Elgoibarko Alkatea "Gaur egun garrantzitsua da. Udaletxearen izenean eskerrak ematen dizkizuet azaldu duzuen konpromisoagatik eta ekimenean parte hartu duzuelako. Guztion artean adineko pertsonentzako Elgoibar lagunkoiago bat egitea lortuko dugu".\nTalde eragilea: Joserra Ecenarro, Andoni Segundo, Marixabel Aizpurua, Gotzone Aierdi eta Pedro Andonegi "Eskerrak eman nahi dizkiegu parte hartzera animatu diren establezimendu guztiei. Guretzat sorpresa handia izan zen, hasiera batean 10-12 inguru interesatuko zirela pentsatzen baikenuen, eta bilerara 30 baino gehiago etorri ziren eta ekimenarekin jarraitu zuten. Dendaz denda joan ginen zertan oinarritzen den azalduz eta orain animatu ez direnek pausoa ematea espero dugu".\nBlanca Larrañaga, Gizarte Zerbitzuetako zinegotzia "Oso polita izango litzateke orain zigilua jaso duten dendek animatu ez direnei euren esperientzia lagunkoiak partekatzea".\nAbadiño - "Baliabideak optimizatu nahi ditugu, ez gehiago gastatu, hobeto baizik"\n2017. urtean ekimenera atxiki zenetik, Abadiño lagunkoia estiloa markatzen duen taldea da. Lagunkoitasunaren oinarriak bereak egin dituen taldea da eta hori udalerrian eta bertako biztanleengan sumatzen da.\nJose Mari Macías talde eragileko kideak gakoak eman dizkigu.\nBilera, Euskadi Lagunkoiaren Lagunsarea plataformaren bidez egin da, eta hainbat udalerritako ordezkariek parte hartu dute. Pilar Etxaniz, Antzuola Lagunkoiako kideak azaldu duenez, aurrerapauso handiak egin dituzte 2020. urtean bakardadeari eta egoera zaurgarrian aurkitzen diren pertsonen gizarte-bazterketari aurre egiteko.


Aburtok 'Veterinarios municipales de Bilbao' liburuaren aurkezpenean hartu du parte - Deia\nAburtok 'Veterinarios municipales de Bilbao' liburuaren aurkezpenean hartu du parte\ndeia.eus | bilbao 02.07.2021 | 19:57\nLiburuaren aurkezpena. Bilboko Udala\nOstegunean arratsaldean, uztailak 1, Luis Alberto Zubiaur eta Paco Dehesak egindako 'Veterinarios municipales de Bilbao (1846-1987). De la Albeitería a la Salud Pública' ikerketa-lanaren aurkezpena egin zen. Bilboko alkate Juan Mari Aburtok ekitaldian parte hartu zuen.\nUdalak argitaratuta, "Veterinarios municipales de Bilbao (1846-1987). De la Albeitería a la Salud Pública" liburuak uriko albaitaritzaren historiaren errepaso zabal eta zehatza bildu du, Udalak XIX. mendearen erdialdean haragien segurtasuna bermatzeko kontratatu zuen lehen ikuskatzailearengandik hasi eta 1887an eratutako Bilboko Udal Albaitaritza Zerbitzuak mende bat geroago Osasun eta Kontsumo Sailean sartu eta desagertu zen arte.\n776 orrialdetan, erretiroa hartu arte Bilboko Udaleko albaitariak izan diren Francisco Dehesak eta Luis Alberto Zubiaurrek albaitaritzaren jatorri historikoak aztertu dituzte, eta horretarako, Erdi Aroko albaitarien zeregina ekarri dute gogora, lanbidearen arabierazko jatorrizko izenak egungo euskaran iraun duela nabarmenduz.\nLiburua hainbat argazki, irudi eta agiri historikoz hornitu dute, Dehesak eta Zubiaurrek egindako ikerketa-lan handia osatzeko. Egileek "albaitari profesional guztiei" eta "osasun lanbide guztiei" eskaini diete obra, eta beren-beregi nabarmendu dute albaitaritzak historian izan duten garrantzia "osasun krisi larriak kudeatu eta garaitzeko, bereziki jatorri infekziosoa zuten kasuetan eta elikagaiekin erlazionatutako egoeretan, izan ere Bilboko udal albaitariak krisi horien guztien lekuko bereziak izan dira, eta askotan protagonistak ere, nahi gabe".\nLiburuaren hitzaurrean Juan Mari Alkateak nabarmendu duenez, "Bilboko udal albaitariek gure mahaiak hornitu dituzten animalia-jatorriko produktu guztien kalitatea bermatzen lagundu dute azken mendeotan, haurtzaroan ezagutu genuen Beyena lantegiko esnea barne, izan ere, garai hartako Bilbo gris eta industrial hura esnearen higienizaziorako hiririk onenetakotzat jo zuten".\nAzkenik, Alkateak albaitaritzaren egungo eginkizuna gogorarazi du: "egun, albaitarien esku daude, halaber, adin guztietako bilbotarren bizimoduan gero eta ohikoagoak diren maskoten arreta eta zaintza. Lan laudagarri honen ondorioz ere, ederto merezia dute Paco Dehesak eskainitako lan entziklopediko handi hau".


Kaskarretik hasiko dugu eguna - - Tolosaldeko ataria\nKaskarretik hasiko dugu eguna\nIker Ibarluzea 2021-09-16 06:59\nKaskarretik hasiko dugu eguna, baina orduek aurrera egin ahala hobetzera egingo du. Goizean hodei asko agertuko da zeruan eta tarteka zaparradaren bat edo beste utziko dute, non ez den baztertzen gogotik botatzea.\nEguerditik aurrera atertzeko joera hartuko du eta azken orduetan ostarte txikiren bat edo beste agertuko da. Haizeak ipar/ipar-mendebaldetik joko du eta tenperatura balio altuenak jaitsi egingo dira, 21-22 graduan joaz goia.\nGoizean eguraldi polita izango dugu bihar, non orokorrean zeruan urdina nagusituko den eta eguraldi eguzkitsua izango den. Arratsaldean ordea, pixkanaka hodei geruza trinkotu egingo da, zerua estalirik geratuko da eta azken orduetan euri zaparradaren bat edo beste izango da. Haizeak goizean hegotik joko du; arratsaldean aldiz ipar-mendebaldetik. Tenperatura igo egingo da, balio altuenak 24-25 graduan errendituz.\nIker Ibarluzea ira 16 Tolosaldea\nIker Ibarluzearen eguraldi iragarpena Pasahitza saioan.


Hamarretakoa - Lasarte-oria - Txintxarri.eus\nNerea Segura 2020-09-11 10:15\nMusukoak, gel hidroalkoholikoa, mukizapiak eta libururen baten bat motxilan sartuta daude, dena prest haurrak eskolara bidaltzeko —bazen garaia!—; baina guraSOS!, Covid-kit-az aparte ez ahaztu hamarretakoa\nEzin dugu alde batera utzi maskara beharrezkoa dela kutsadurari aurrea hartzeko, baina ezta umearen osasuna eguneroko elikaduraren mende dagoela ere. Beraz, jatordu bakoitza garrantzitsua da. Obesitatea, diabetesa edo kolesterola saihesteko egiten ez baduzu, behintzat egin ezazu, oro har, birusak saihesteko.\nInmunitate-sistema sendo bat mantentzeko, ariketa egin behar dute eta atsedena hartu (pantailarik gabe). Era berean, jaten eta edaten dutena ondo aukeratu, zuk lagunduta. Adibide batzuk jarriko dizkizuet (moldagarriak dira, alergia-intolerantziak edo bizimodu alternatiboak kontutan hartuta). Astelehenean: esne-osoa, edari-begetala, natural-jogurta edo osagai hauekin egindako irabiakia; baina adi, pote txikiko super-edari azukredunak EZ du balio. Asteartean: sasoiko fruitu osoak edo potetxo batean zatikatuta eraman daitezke. Asteazkenean: etxean egindako bizkotxoa, zergatik ez, azukre kopurua murrizten badiozue. Ostegunean: fruitu lehorrak edo ogitxo integralak. Eta ostiralean: ogitartekoa, baina erne jartzen diozunarekin; gazta, tortilla, banana fruitu lehorren krema igurtzita (azukrerik gabe), guakamole eta urdaiazpikoa (ez hestekirik), hegaluzea piperradarekin, aukera on batzuk dira. Eta jakin ondo badakizu zeintzuk ez diren egunero eraman behar. Izan ontsa.


Euskerabili: Ctrl + Alt + Sup B2\nCtrl + Alt + Sup B2\nEgun nahi dugun guztia lortu ahal dugu informatika programak erabiliz gero: Musika entzun, marrazkiak egin, testuak idatzi,... Azken urteotan argazki-makina digitalak direla eta, eginiko argazkiak hobetzeko edo agertu dira programa batzuk. Haien artean fama gehien lortu duena Photoshopa da.\nPrograma hau erabiltzen zaila da, nonbait. Horregatik guztiok programa errazagoak erabiltzen ditugu argazkirik politenak egiteko.\nSarrera honetan ikusten dituzuen argazkiak oso pintura famatuak dira eta Photoshopa erabiliz aldaketaren bat egin bide diete. Guk ez dizuegu margorik aldatzeko eskatuko, baina ustezko Photoshop berezi bati esker gure munduan, inguruan edota edonon zer ezabatuko zenuketen eta horren ordez zer jarriko zenuketen jakin nahi dugu.\nEz nuke erabiliko, bestela gero errealitatea desberdina izango litzateke.


ZIKLOMETROAK: ikastola guztiak bizikletaz | Arizmendi ikastola\nZIKLOMETROAK: ikastola guztiak bizikletaz\nKilometroak ospatzeko hilabete bakarra falta den honetan, aurten ere zuengana gatoz ZIKLOMETROAK ekimenean parte hartzeko eskaria luzatuz. ZIKLOMETROAK ekimenarekin Gipuzkoan dauden 29 ikastolak bizikletaz egun batean lotu nahi dira.\nIrailaren 15an gauzatuko da eta Zarauzko ikastolatik emango zaio irteera. Ondoren, ikastola bakoitzak txanda hartuz, hurrengo ikastolaraino joan beharko da txanda emateko.\nOraingo honetan guraso eta langileei luzatzen dizuegu gonbitea. Ferixalekura arratsaldeko lehengo orduan helduko da eta Bergarako Aranzadi ikastolara joango gara bizikletaz. Asmoa ez da oso ekitaldi masiboa antolatzea, beraz parte hartzeko prest bazaude bidali e-posta bat gibarzabal@arizmendi.eus helbidera. Hurrengo astean zehaztuko dugu ordua.


Mirian Biteri 2016-09-23 09:47 Gizartea Mendialdea Kanpezu\nUztailean hasi zituzten Vasco-Navarro trenaren Bide Berdea, Antoñana herrian zehar igarotzen den tartea, egokitzeko lanak. Hain justu ere, interpretazio zentroaren inguruan dagoen bideari kilometro bateko jarraipena emango dion lotura zatia da Campezo Obras y Servicios enpresako langileak hilabeteotan egokitzen ari direna.\nArabako Foru Aldundiko Ingurumen Sailetik jakinarazi dutenez, martxa onean doaz esandako obrak, eta, aurreikuspenak betetzen badira, urriaren amaierarako bukatuta egon beharko lukete.\nEgokitzapen lan horiek bide berdearen zatia konponduko dute; gaur egun txirrindulariek eta oinezkoek A-3136 errepidea zeharkatu behar dute bertan, horrek dakarren arriskuarekin. Diputazioak eskainitako datuen arabera, urtean 20.000 txirrindularik eta oinezkok erabiltzen dute bidea.\n13 metroko pasabidea\nAldi berean, bidea eta Antoñana herria lotuko ditu ––orain arte ibilbidetik bakartuta egon da–, gurpil aulkietarako egokitutako 13 metro luzeko pasabide baten bidez.\nGarai bateko Vasco-Navarro trenaren Bide Berdeak Araban zehar dituen 62 kilometroek lurraldean bisitari gehien duen ibilbide berdeetako bat osatzen dute. Eta, hain justu ere, Antoñanan dagoen Trenico zaharraren interpretazio zentroa da arrakasta gehien duena. Pasa den urtean, 20.167 lagunek erabili zuten bide zati hori; horietatik %73,5 txirrindulariak ziren.


Arte Eszenikoko eta Musikako sariak eta dominak | Ministerio de Cultura y Deporte\nArte Eszenikoko eta Musikako sariak eta dominak\nBizi osoko jarduera profesionalak errekonozitzeko edota arlo artistiko zein kulturalean egindako ekarpen berri aipagarriak nabarmentzeko helburuz, hurrengo sariak antolatzen ditu urtero Arte Eszenikoen eta Musikaren Institutu Nazionalak:\nMusikako hiru sari nazional.\nBi Dantzako sari nazional.\nZirkuaren sari nazionala.\nBi Antzerkiko sari nazional.\nEgile berrientzako "Calderón de la Barca" antzerki alorreko sari nazionala.\nSari nazional ezberdinak lortu dituzten pertsonalitateen eta erakundeen historiala hurrengoa da, aipatutako urtetik aurrera eguneratua (antzerkia 1978tik, musika 1980tik, autore berriak 1984tik, dantza 1988tik eta zirkua 1990etik):\nMusikako sari nazionalak.\nGaur egungo musiken sari nazionalak.\nDantzako sari nazionalak.\nAntzerkiko sari nazionalak.\nHaurrentzako eta gazteentzako Arte Eszenikoak sari nazionalak.\nZirkuaren sari nazionalak.\n"Calderón de la Barca" sari nazionalak.\n1978 baino lehenagoko beste sari nazional batzuk, abizenen alfabeto-ordenaren arabera antolatuta:\nBeste sari nazional batzuk.\nArte Ederretako merezimendu dominak:\n1995 arte Hezkuntza, Kultura eta Kiroletako Ministerioak urtero Arte Ederretako merezimendu dominak ematen zituen. Drama, musika, koreografia eta interpretazio eremuetan eta abarretan nabarmentzen ziren pertsonei edota instituzioei urrezko eta zilarrezko dominak ematen zizkien. 1995 urtean zilarrezko dominak emateari utzi zioten, eta, ordutik, urrezkoak bakarrik ematen dituzte.\nModalitate bakoitzean saritutakoen zerrendak hurrengoak dira:\nArte Ederrei emandako urrezko dominak.\nArte Ederrei emandako zilarrezko dominak\nHaur eta Gazte Antzerkiaren lehiaketa nazionala\nGazte Antzerkiaren lehiaketa nazionala


Oñatiko EAJk "herritarrek alderdiarengan jarritako konfiantza" eskertu du - Oñati - Goiena.eus\nOñatiko EAJk "herritarrek alderdiarengan jarritako konfiantza" eskertu du\nMiren Arregi 2015-05-28 13:59\nOñatiko EAJk prentsa ohar bidez eskertu du "oñatiarrek azken Udal hauteskundeetan alderdiari emandako babesa".\n"Gure eskerrik beroena bozkatu gaituzten 2.475 herritarrei; aurreko hauteskundeetan lortutako emaitzak hobetu ditugu eta jasotako babesari esker Udaletxean gure proposamen eta ideiak defendatzeko ordezkaritza sendoagoa izango dugu", azpimarratu dute.\nEra berean, jeltzaleek baieztatu dute "oposizio eraikitzaile eta arduratsua" egiten jarraituko dutela. Gaineratu dute, zazpi zinegotzi jeltzaleek lehen egunetik ekingo diotela lanari "Oñatiko EAJk garatutako hauteskunde programa Udalean defendatu eta aurrera eramaten saiatzeko". Helburua, betiere, Oñati eta oñatiarren bizi kalitatea hobetzea dela ere jakinarazi dute.\nUri Buru Batzarretik adierazi dutenez, Oñatiko EAJk herritarren iritzi, iradokizun eta kezkak jasotzen jarraituko du. Jeltzaleek, hitz eman dute "oñatiarrengandik gertu egongo direla". Are gehiago, herritarren eskaerak udaletxeko eztabaida foroetara eramateko konpromisoa hartu dute.


Uberan - Euskal Idazleen Elkartea - Karlos Linazasoro: "6012 nobelak asko du gidoi zinematografikotik"\nKarlos Linazasoro: "6012 nobelak asko du gidoi zinematografikotik"\n1978an, merkantzia tren batek errailetatik irten eta kaos handi samarra eragin zuen Tolosako herrian. Trenak 55 tona azido zianhidriko zeramatzan. "Ia probintzia osoa desagerrarazteko indarra zuen bonba bat". Karlos Linazasorok 15 urte zituen orduan. Eta aita, udal gestorako presidente izendatu berri. Oroitzapenetatik tira eginez, suspentsezko nobela bizi bat osatu du. Eta aita omendu du, bide batez. Dotorezia handiz omendu ere, gorazarre merkean erori gabe.\n6012 (Erein) nobela bat da eta benetako gertaera bat du abiapuntu. Zure bibliografian ezohiko liburua da, ezta?\nNobela errealista bat da. Benetako gertakizun batean oinarritzen da. Horregatik da ezohikoa nire ibilbidean. Erabat.\n1978an, Tolosan eman zen gertaera bat hartu duzu abiapuntu.\nIruditzen zitzaidan kontatu beharreko gauza bat zela. Ezbehar hura Amerikako Estatu Batuetan gertatu izan balitz, honez gero filma egina egongo zen. Edo serie bat... Nik 15 urte nituen orduan eta oso barruan geratu zitzaidan. Ez dut ahaztu sekula santan. Honi buruz idazteko asmoa aspalditik nuen baina sekula ez nuen asmatzen. Behin baino gehiagotan saiatu izan naiz nobela honi ekiten, baina ez nuen asmatzen. Azkenean hau atera da. 40 urte pasa dira honez gero eta distantziak lagundu egin didala iruditzen zait.\nErrealitatetik abiatzeak zenbat du abantailatik eta zenbat zamatik?\nZama izugarria. Niretzat dena problema izan da. Errealismoak bere mugak ditu eta kontatzen duzuna egiantzekoa izan behar du beti, bestela nobela hankazgora doa. Eta ni muga horien barruan oso gaizki moldatzen naiz. Irudimena beste toki batzuetara joaten zait beti eta errealitatera mugatu behar horrek asko zaildu dizkit gauzak. Ez da nire terrenoa. Hori da kontua.\nBa estilo hori puri-purian da une honetan.\nHala da, baina niri errealismoa ez zait sekula interesatu. Ez da nire terrenoa. Deseroso ibili naiz. Zergatik idatzi dut orduan? Iruditzen zitzaidalako kontatu egin behar nuela. Eta bestetik, aitari omenaldi modukoa egin nahi niolako.\nNobelaren amaieran bi idazketa-data ageri dira. Behin baino gehiagotan berridatzi behar izan duzun seinale.\nHala da. Gidoi moduan idatzi nuen lehenbizi. Antzerkirako egokitu nuen gero, baina ez zuela funtzionatzen iruditzen zitzaidan. Azkenean nobelatxo gisa plazaratu dut. Dena den, asko du gidoi zinematografikotik. Pelikula bat egiteko ez litzateke gauza handirik aldatu beharko. Dialogoak dira nagusi. Bi protagonista nagusiek kontatzen dute zer gertatzen den. Euren arteko elkarrizketetan dago gertatzen denaren haria.\nNobelaren denbora Tolosako ezbeharrak iraun zuenaren berbera da.\nHorretara mugatu nahi izan dut. Hari asko daude nobelan eta hari bakoitzak sakontzeko aukera ematen zuen arren, nik ez nuen horretan erori nahi. Nire burua asko frenatu behar izan nuen. Distopiara jotzeko tentazioa izan nuen, gauza guztiak muturrera eramateko. Desastrea desastreago eginez. Baina ez nuen errealitatetik gehiegi aldendu nahi.\nErrealitatetik abiatu bazara ere, nobela bat idatzi duzu. 6012, hortaz, fikzioaren kodeekin interpretatu behar da. Dena den, nobela hau bada 1978ko giro politiko sozialaren erakusgarri, ezta?\nKontestuak nobela janzten du eta ondo kokatzen du ezbeharra bere garaian. Dena diferentea zen duela 40 urte eta orduko giroa azaltzeko balio izan dit. Frankismoa bizi-bizi zegoen oraindik.\nEta bere egiturak martxan.\nDiputazioan frankistak zeuden oraindik. Eta koarteletan. Kalean giroa ez zen erraza... Horrekin ere egin nezakeen beste nobela bat. Baina hori ez da nire lurraldea. Asko sufritu dut. Beste edozeinek nik baino errazago egingo luke baina niri asko kostatu zait. Kontuan hartu behar duzu egoera. Bonba atomiko bat duzu trenbidean, herriaren bihotzean, eta ezin duzu dialogo bat edozein modutan idatzi.\nElkarrizketetan ironiarik topatu dugu.\nHor sentitzen naiz gustura. Aske eta libre. Baina liburu honetan dagoen ironia oso neurtua da. Egoera hura umorez hartzeko zaila zen.\n“Di-da irakurtzen da”\nElkarrizketa asko dago eta deskribapen gutxi. Are gehiago, elkarrizketek daramate narrazioaren pisua.\nBi pertsonaia nagusien arteko elkarrizketen bitartez kontatzen da dena: gauzak nola doaz, zer nolako erabakiak hartzen diren, zer esan dien batek, zer erantzun dien besteak, zer gertatu den Guardia Zibilarekin… Kontakizunaren haria dialogoek daramate.\nHorrek erritmo jakin bat ematen dio nobelari.\nBai, di-da irakurtzen da. Aspertzeko denborarik ez du ematen. Gustatuko zaizu edo ez, ona edo txarra irudituko zaizu, baina 94 orriotan ez zara aspertuko.\nXehetasun teknikoak adibidez, oso sintetizatuta daude.\nLaburra da nobela. Egin zitekeen luzeago, baina muinera jo nahi izan dut. Hornidura gutxi du.\nTentsioa konstante bat da nobela osoan. Hori da nobelaren beste motorra. Suspentsezko nobela baten itxura du.\nNobela honetan intriga hori mantentzea interesatzen zitzaidan. Irakurleak badaki abiapuntua zein den eta amaieran zer gertatuko den argitu nahi du. Hori da nobelaren misterioa. Baina kasu honetan, jendeak badaki amaieran zer gertatu zen. Eta horrek buruhauste handiak eman zizkidan. Ezin nuen idatzi “zisterna konpondu zuten, dena oso joan zen, trena jarri zuten martxan eta akabo”.\nNobelako pertsonaia nagusia udal gestorako presidentea da. Udal korporazioa osatzeke dago oraindik. Urte hartan, 1978an, zure aita Tolosako udal gestorako presidentea zen. Protagonistari, hain zuzen, aitaren izena ipini diozu. Iñakik muturreko egoera bati aurre egin beharko dio. Hori gutxi balitz, giroak ez du asko lagunduko. Alderdiak erdi abandonatuta, oposizioaren konplizitaterik gabe, Frankismoko segurtasun indarren menpe… Gizona bere bakardadean. Hala irudikatu dugu Iñaki. Benetakoa eta nobelakoa.\nHalaxe zen. Eta halaxe zen Udaletxean eta udaletxeko plenoetan. Kasu honetan, erantzukizuna izugarria izan zen. Kristorena. Baliabide teknikoak ez ziren gaur bezalakoak. Oso urriak ziren. Eta bera hantxe egon zen, lehen lerroan.\nEgungo talaiatik begiratuta, zaila da ezbeharraren benetako arriskua irudikatzea.\nHala da, baina zisterna hura lehertu izan balitz eskualde osoa pikutara joango zen. Egun horietan laguntza eskasa jaso zuen, beste batzuen aldetik laguntzarik ez, oztopoak baizik… Tentsio hori, bakardade hori, erantzukizun hori islatu nahi izan dut.\nEpelak entzun beharko dituzte denek. Denentzako izango du Iñakik.\nUne horretan zirt edo zart egin behar zen. Ez zeuden mila ingeniari. Egoerari aurre egin behar izan zion, zegoenarekin.\nKaosaren erdian, Iñakik helduleku bat topatuko du. Geltokiko ikuskaria, Juan Mari. Bien izaerak oso ezberdinak dira baina elkarren osagarri.\nBata bestearen makulu dira. Lagundu egingo diote elkarri. Ikuskariak aholku onak emango dizkio.\nPresidentearen larritasunaren aurrean, tren geltokiko ikuskariak beste patsada bat du.\nIkuskariak ez du zer galdurik eta presidenteak dena du galtzeko. Oso ezberdinak dira gainera. Bat sinestuna da eta bestea agnostikoa. Egoerari aurre egin beharko diote eta horrek batuko ditu biak.\nEuren arteko harremana sendotzen joango da. Umorerik ere bada bien arteko solasaldian. Tentsioa baretzen laguntzen duten pasarteak dira. Zure aitak ere bazuen ironiarako joera, ezta?\nOso umoretsua zen. Bertsolari umorea zuen. Hemengoa. Eta oso bitala zen. Mila gauza egiten zituen. Ez zen batere eszeptikoa, alderantziz, oso positiboa zen. Zentzu horretan, oso ezberdinak gara.\nUne jakin batean, politikaz gauza handirik ez dakiela aitortuko du. “Esmeril harriak saltzen ditut eta tarteka marteka artikuluak eta liburuak idazten ditut”. Nobelak badu omenalditik, ezta?\nHala da. Errenazimenduko gizon bat zirudien. Denetik egiten zuen. Idatzi, argazkiak atera, hitzaldiak eman… Gauza askotan ibili zen aita. Arteari edota umoreari buruzko liburuak plazaratu zituen. Bidaiatzea ere asko gustatzen zitzaion.\nEuskal Herriko lehenengoetako ekologista izan zen. Orduan ez zen mugimendu ekologistarik. Eta garai hartan, Tolosako Oria ibaia aparrez beteta egoten zen. Arazo handiak izan zituen paper fabriken nagusiekin. Depuradorak jartzeko eskatzen hasi zen eta mehatxuak izan zituen horregatik. Jende oso indartsua zen, pentsa, garai hartan papergintza zen Tolosaldeko motorra.\nBada bigarren mailako pertsonaia bat nobelan: Iñakiren emaztea. Termometro lanak egingo ditu. Zero gunearen eta herriaren arteko katalizatzailea izango da bera. “Hamazazpi aldiz deitu didate, Iñaki!”, hori esango dio une batean senarrari.\nHalaxe zen. Askotan deitzen zuten etxera. Gauzak eskatzeko, kexu azaltzeko, mehatxuak egiteko… Denetarik izaten zen.\nEz zen garai samurra izango zuen etxean.\nTelefonoa kendu behar izan genuen. Baita beheko tinbrea ere. Babes gabezia bat zegoen. Garai hartan lau alguazil zeuden herrian, ez zegoen besterik.\n"Amaiera gozo bat asma nezakeen..."\nNobelak badu garratzetik, badu gozotik. Zisterna ez zen lehertu azkenean. Tolosa ez zen desagertu. Nobelaren amaieran ordea, bestelako ezusteko bat jasoko dugu. Ezusteko gogorra.\nTira, amaiera gozo bat asma nezakeen…\nBaina ez zuen hain ondo funtzionatuko, ezta?\nNik ez dakit amaiera honek ondo funtzionatzen ote duen. Irakurlea ezustean harrapatzen du behintzat.\nAmaiera horri esker, Juan Mari ikuskariaren figurak pisu gehiago hartzen du.\nBai. Bat nator. Halako indar berezi bat ematen dio.\nAmaieran, askoz hobeto ulertzen da bi pertsonaia nagusien arteko oreka.\nErrealitatean oinarritzen den aldetik, dokumentazio lan bat eskatuko zuen. Denbora asko eman behar izan al duzu langintza horretan?\nEz bereziki. Aitak orduko paperak eta fotokopiak karpeta urdin batean zeuzkan gordeta. Xehetasun teknikoak hortik hartu nituen. Gainontzekoa fikzionatu egin dut, gogoan ditudan oroitzapenetatik tira eginez. Obsesio handiena izan da egiantzekoa, kontatutakoa sinesgarri egitea.\nZertan zabiltza orain? Zer nolako egitasmoak dituzu eskuartean?\nAurreko batean Madrilen izan nintzen, gaztelaniazko haiku liburu bat aurkezten, Todo lo adentro (Editorial Polibea). Hamazazpikotan (Elkar) haiku liburutik abiatu nintzen gaztelaniazkoa osatzeko. Batzuk itzuli egin nituen eta beste batzuk erdaraz sortu nituen propio. Oso edizio polita atera dute.\nBidea zabaltzeko modu bat da.\nPozik nago. Beste pauso txiki bat da. Eta laster Versus (Elkar) nobela aterako da gazteleraz. Zaragozako argitaletxe batek plazaratuko du, Jekyll & Jill izenekoak. Oso liburu gutxi ateratzen dituzte baina oso ondo zainduak. Itzulpena bidali nion argitaletxeko arduradunari. Asko gustatzen zitzaion eta orain aterako dute. Gainontzean, aforismo liburu bat bukatuta daukat, euskaraz idatzia, eta Balea Zuria argitaletxearekin plazaratuko dut.\nArgazkiak: Erein, Karlos Linazasoro.\nErrealismoak bere mugak ditu eta kontatzen duzuna egiantzekoa izan behar du beti, bestela nobela hankazgora doa\nLaburra da nobela. Egin zitekeen luzeago, baina muinera jo nahi izan dut. Hornidura gutxi du\nEz dakit amaiera honek ondo funtzionatzen ote duen. Irakurlea ezustean harrapatzen du behintzat\nLaster Versus (Elkar) nobela aterako da gazteleraz. Jekyll & Jill argitaletxeak plazaratuko du


Komikiak marrazteko erraza: zer izan daitezke eta zer programa erabili | Sormenak linean\nKomikiak marrazteko erraza\nKomikiak, komikiak, komikiak, manga ... Ezaguna zaizu? Urteak dira gure irakurketen parte direla eta, agian, gaur egun haurrak irakurtzera bultzatzeko gehien erabiltzen direnetakoak dira. Izan ere, arazoa da zure bizitzako momenturen batean zure komikia sortzera bultzatu duzula, nahiz eta marrazten trebea ez izan. Iraganean zaila zen hori, baina orain marrazteko errazak diren komiki asko daude eta arte hori "informatizatzen" duten ilustrazio, aplikazio eta programen erabileragatik da.\nGehiago jakin nahi baduzu komikiak marrazteko erraza, Komiki baten oinarriak zein diren eta zer nolako programak, aplikazioak, tresnak ... lagun diezazuketen galdetzeaz gain, hemen erantzun bat aurkituko duzu.\n1 Zer da komikia?\n2 Komikiak marrazteko errazak izan daitezen kontuan hartu beharreko faktoreak\n2.3 Komiki formatua\n3 Erraz marrazteko komiki motak\n3.1 Komikiaren estiloaren arabera\n3.2 Marrazteko komiki errazenak\n4 Komikiak sortzea marrazten jakin gabe, posible al da?\nZer da komikia?\nLehenik eta behin, komikia zer den definitu behar dugu. RAEren arabera, komiki bat istorio bat kontatzen duen bineta serie edo sekuentzia da. Beste modu batera esanda, pertsonaia hauen istorioa irudien eta testu labur baten bidez kontatzen duen liburu, aldizkari, komiki, manga ... bati buruz ari gara.\nKomikiak egiteko orduan ez dago gutxieneko edo gehieneko luzerarik. Izan ere, baliteke panel bakarreko komiki banda bera komikia dela, baina Dragoi Bola, Naruto, One Piece, Bleach ... bezalako lanak ere aipa ditzakegu, panel askoren mahukak direnak (bolumenetan pilatuta).\nKomikiak marrazteko errazak izan daitezen kontuan hartu beharreko faktoreak\nZure komikia marrazten hasi nahi baduzu, jakin behar duzun lehenengo gauza horrek eskatzen dituen oinarriak dira. Eta da, nobela, poema edo ilustrazio baten antzera, garrantzitsua dela jakitea zer egon behar duen (eta komikia definitzen du). Horrela, faktore garrantzitsuenak hauek dira:\nZehaztu behar duzu nor izango den edo, gutxienez, nor izango den protagonista duen garrantzia eman ahal izateko. Jakina, nahi adina karaktere sar ditzakezu, nagusiak eta bigarren mailakoak.\nBeste modu batera esanda, komikiaren historiaz hitz egiten dugu, horri buruz kontatu nahi duzuna. Nahiz eta hiru panel soilik dituen komikia erabili, hiru ilustrazio horiei zentzua eman behar diezu, bestela ez baita ezer ulertuko.\nHemen dago marrazteko erraza den komikiak edo konplexuagoak aukeratuko dituzunean. Eta egin nahi duzuna panel batzuen komiki banda den, orrialde oso bat sortu nahi baduzu edo istorio trinkoagoa sortzeko hainbat orrialde izan nahi dituzunaren araberakoa izango da.\nLehenengo aldia bada, lehenengo aukera aukeratzea gomendatzen dizugu, horrela praktika dezakezu.\nErraz marrazteko komiki motak\nKomikigileen barruan, hainbat estilo daude. Istorio erromantikoetan zentratzen den norbait ez da, adibidez, komikiak, umorea, abenturak eta abar marraztea nahiago dutenena. Hori dela eta, komiki mota asko daude, batzuk beste batzuk baino errazago marrazteko. Baina zer estilo daude? Eta horietako zein dira errazenak?\nKomikiaren estiloaren arabera\nKomikiaren estiloaren arabera, honako hau egin dezakezula esan dezakegu:\nAbentura. Erabilienetako bat da eta ezagunenetako bat ere bada. Akzio generoak ere deitzen zaie eta batez ere gizonezkoengan arreta jartzen duten arren, egia da ez dagoela emakumezkoen audientzia izatea eragozten duen ezer.\nGerrakoa. Estilo hau 40ko hamarkadan hasi zen famatzen, batez ere Bigarren Mundu Gerran irakatsita.\nUmorea. Garrantzitsuenetako bat da, eta, erraza dirudien arren, batzuetan ez da hain erraza.\nKostumista. Hau garaikidearen eta umorearen arteko nahasketa bat da.\nErotikoa. Batzuek pornografikoa deitzen diote, eta, bere izenek adierazten duten moduan, zer egiten duen sexu izaera duen istorioa kontatzea da, non irudia eta onomatopeia nagusi diren istorioaren beraren (edo testuaren) gainetik.\nFantastikoa. Gaizkileen aurka borrokatzen diren heroietan oinarrituta dago, eta onak beti gaizkiaren gainetik garaitzen du.\nHistorikoa. Herrialde baten historiara, edo gertaera historiko batera, marrazkien bidez gerturatzeko modu bat.\nErromantikoa. Kasu honetan, eta erotikoa ez bezala, garrantzitsuena pertsonaien artean sortzen den amodio eta maitasun istorioa da, sexu jarduera mota horretan deskribatzailea, ezta bisuala ere izan gabe.\nMarrazteko komiki errazenak\nKomikiak marraztea pentsatzen dugunean, goian aipatu ditugun estiloetan oinarrituta, oso litekeena da hori abenturak, umorea eta ohiturak marrazteko errazenak dira, pertsona erakarri dezaketen edo bere burua ezagutzera emateko publiko handiagoa aurkitzen duten gaiak baitira.\nAurkitzen dituzun txantiloien artean ere badira, batez ere sortzen diren zenbait karakterekin.\nKomikiak sortzea marrazten jakin gabe, posible al da?\nAzkenean, askok izan dezaketen arazo bati buruz hitz egin nahi dugu: komikiak egin nahi izatea, marrazteko errazak diren komikiak probatzea eta emaitzarekin konforme ez egotea. Aurretik, marrazteko gogoa baina talentua ez zenuenean, ezin zenuen ezer egin. Zenbat ideia original izan zenituen edo komikiaren funtsa zein zenuen jakin, marrazki erakargarririk lortzen ez bazenuen, ez zuen arreta erakartzen.\nBaina gaur marrazkiaren "urritasuna" ordenagailuko programekin konpontzen da. Noski, mugatuak dira, eta ez duzu zure irudimenak pentsatutako guztia topatuko; baina amets hori lortzeko modua da dagoeneko "aurrez diseinatuta" dauden marrazteko erraza den komikien bidez. Egin behar duzun bakarra zure forma ematea da.\nEta zer programa edo orrialdek lagun diezazukete "komikigile" izateko nahia egia bihurtzen. Beno, honako hau gomendatzen dugu:\nPixton, Strip Generator, Toondoo.com, Stripcreator ... Marrazteko errazak diren komikiak sortzen laguntzen duten orrialdeak dira, lan egiteko oinarria ematen baitute. Gainera, Interneten dagoeneko pertsonaiak marraztu dituzun txantiloiak aurki ditzakezu, eta zureak marrazteko gida gisa balio dezakete. Adibidez, txakur baten marrazkia katu bihur daiteke eredu bera jarraituz eta apur bat aldatuz.\nCanva. Tresna hau gero eta jende gehiagok erabiltzen duen bitartean ezagutuko duzu. Jakingo ez duzuna da marrazteko errazak diren komikiak egiteko atal berezi bat duela: Canva Komiki banda. Bertan binetak, atzeko planoak, testuak diseinatu ditzakezu eta zure marrazkiak eta argazkiak ere sor ditzakezu.\nIdatzi Komikiak. Atzeko planoa, bineta, pertsonaiak ... Komiki bat minutu gutxitan sor dezakezu. Jakina, zerrenda klasikoetan oinarritzen da batez ere, beraz, zerbait modernoagoa bilatzen baduzu, agian beste tresna bat erabili beharko duzu.\nKomiki Witty. Eta tresna modernoagoaz hitz egiten. Hemen duzu. Ahal duzu sortu zure komikiak minututan. Izan ere, lortuko duzuen emaitza Interneten ezagunenetako bat da, beraz merezi du begirada bat botatzea.\nArtikuluaren bide osoa: Sormena linean » General » inspirazio » Komikiak marrazteko erraza\nOhiko oihalezko poltsetarako ideiak\nAdobe-k Premiere Pro eta After Effects eguneratzen ditu, horien terminologia barne, inklusiboa izan dadin


2022rako 6 erronkak enpresentzat — LABORAL Kutxa\n29 abendua, 2021 | argitaratuta LABORAL Kutxa\nAurtengo ekitaldia iazkoa bezain kaskarra izan da pandemiaren ondorioz, eta aurreikuspenak ez dira batere onak. Espainiako BPGd-aren hazkundea uste baino apalagoa izango dela iragarri du NDFk: 2021a % 4,6ko tasarekin ixtea aurreikusten du, eta 2022an % 5,8an kokatzea. Gauzak horrela, hurrengoragoko ekitaldian —2023an— iritsiko da susperraldi osoa. Izan ere, omikron aldaerak erabat aldarazi ditu erakunde horrek joan den urrian Espainiako ekonomiarako egindako aurreikuspenak, % 1,1 murriztu baitu espero zen hazkundea. Datu horiek ez datoz bat Europako zenbait enpresaren iritziarekin, ordea: finantza-zuzendarien % 46 duela sei hilabete baino baikorrago dago bere enpresen finantza-aurreikuspenei buruz, Deloitte enpresak egindako Europako Finantza Zuzendaritzaren Inkestaren arabera —1.330 finantza-zuzendarik baino gehiagok hartu dute parte inkesta horretan—.\nUrte berria ziurgabetasunez beteta etorriko da enpresentzat, sei erronka handi hauek direla eta:\nMerkataritza elektronikoaren hazkundea\nLanpostuak enpresa-egoera berrira egokitzea\nLangileen osasun mentala zaintzea\nErdieroaleen eskasiak eragindako hornidura-krisi globala arazo larria izan da azken sei hilabeteetan, eta urte berrian ere arazoak iraun egingo duela uste du Eurochambres elkarteko lehendakari Christoph Leitl-ek. Neurri hauek proposatzen dituzte enpresek hornidura-krisiaren eragina arintzeko: lankidetza multilaterala areagotzea, krisiari aurrea hartzeko eta hobeto planifikatzeko, eta finantza-pizgarriak ematea, lehengaien eta bitarteko ondasunen merkataritza errazteko. Momentuz ez dute lehentasunezkotzat jotzen, ordea, hirugarren herrialdeen lehengai-esportazioei jarritako muga-zergak murriztea. Egoera hori larriagotu egin dute, gainera, energiaren prezio garestiak eta tarifa elektrikoaren etengabeko igoerak. Eurochambreseko lehendakariaren ustez, hauxe da irtenbidea: «Teknologia berdeak eta energia berriztagarriak indartzea eta haien erabilera handitzea». Halaber, «energia-hornidurari buruzko plan global bat» proposatu du Leitlek, energia-prezioek munduko ekonomiaren hazkundea oztopa ez dezaten.\nOnlineko salmentak handitzea izan da pandemiaren beste ondorio zuzenetako bat; hasieran, kalera irteterik ez zegoelako eta, gero, erosotasunagatik eta osasunagatik, saltokiak berriro ireki zirenean. Eta joera horrek iraun egingo duela dirudi. Hala, % 11 handitu da aurten merkataritza elektronikoaren batez besteko gastua iazkoarekin alderatuta, eta erosketa digitalak egin dituzten espainiarrek batez beste 2.336 euro gastatu dituzte. Gasturik handiena automobilaren, elikagaien eta turismoaren sektoreetan egin da, eta atsedenak, gamingak eta prestakuntzak izan dute hazkunderik handiena 2020tik hona.\nKopuru horiek eta egungo ziurgabetasuna ikusita, gerta liteke 2022an onlineko salmenten zenbatekoa bilioika dolarretara iristea, Adoberen Ekonomia Digitalaren Indizeak bildutako datuen arabera. Bestalde, 2025erako onlineko salmentak nazioarteko retail sektorearen laurden bat izango direla aurreikusten du eMarketer konpainiak Global Ecommerce Forecast 2021 txostenean. Gauzak horrela, enpresek garai berrietara egokitzen jarraitu beharko dute euren produktuak eta zerbitzuak Internet bidez saltzeko, negoziotik kanpo geldituko ez badira. Horrez gain, beste faktore garrantzitsu batzuk aintzat hartu beharko dituzte, hala nola logistika eta bidalketa-gastuak.\nNFTak (Non Fungible Tokens edo ondasun ez-suntsikorrak) aurtengo berritasun nagusietako bat dira. Kriptodiruak darabilen blockchain (bloke-katea) teknologian oinarrituta daude. Sistema horren bidez saltzen diren ondasunek —ilustrazioak, bideoak, GIFak eta antzeko arte-lan digitalak— balio bakarra dute eta ezin dira trukatu. Horien salmentak 3.000 milioi eurokoak izan dira aurten. Gero eta artista, pertsonaia ospetsu eta enpresa gehiagok erabiltzen dute sistema hori, haren berritasuna eta esklusibotasuna direla eta. Hala ere, batzuentzat negozio-aukera bat dena espekulazioa eta kapitala zuritzea besterik ez da beste batzuentzat. Gainera, blockchain teknologiak kutsadura handia sorrarazten du, prozesu informatiko konplexuak behar baititu. Hori dela eta, zalantza handiak sortzen ari dira kriptoartearen merkatuaren inguruan.\nJasangarritasunarekiko eta ingurumenarekiko errespetu handiagoa\nKontzientzia ekologiko globala pandemiaren aurretik sortu zen, eta nabarmen handitu da azken bi urteotan. Ingurumena da mundu osoko gazteen kezka nagusietako bat, eta gero eta gobernu gehiago saiatzen dira horren alde jokatzen, Glasgowko klimari buruzko azken goi-bileran agerian geratu denez. Horrek ere eragina izan du kontsumitzaileen ohituretan: pandemiaren aurretik baino eco-friendly edo ekologiaren zaleagoak direla diote 10 espainiarretik 4k, PWC enpresaren Global Consumer Insights Pulse Survey 2021 txostenaren arabera.\nHori dela eta, enpresek ere ildo horretan jardun behar dute, ereduak aldatuz eta neurri batzuk hartuz, hala nola:\nMaterial ekologikoz eta birziklagarriz egindako produktuak eskaintzea.\nPlastiko gutxiago erabiltzea.\nHorrela, bezero gehiago lortu ahal izango dituzte epe labur eta ertainera.\nTelelana ez dago sustraituta oraindik Espainian, kontrakoa uste dugun arren. Txertatze-kopuru handien ondorioz, etxean egindako telelana % 8ra jaitsi zen joan den azaroan, hau da, pandemian zehar izandako mailarik apalenera. Izan ere, nahiz eta hasiera batean telelana indarrez ezarri, Espainiako ETE-en % 93k bulegoetara itzuli nahi du pixkanaka, FIVERR plataformak egindako txosten batean jakinarazi duenez. Dena den, osasun-krisialdia ez da oraindik bukatu, ezta hurrik eman ere. Beraz, zuzeneko jarduerari berriro heldu nahi dioten enpresek segurtasunari eta higieneari lotutako neurri hauek hartu beharko dituzte, plantillan kutsatze-arriskua ahalik eta txikiena izan dadin:\nMahaien edo lanpostuen arteko segurtasun-tartea bermatzea.\nSartzeko eta irteteko ordutegiak mailakatzea, jendea pila ez dadin.\nTenperatura-kontrolak egitea bulegora sartzean.\nLangileek gailurik ez partekatzea.\nOsasun mentala ez da jada gai tabu bat. Aitzitik, lasai asko hitz egiten da horretaz solasaldi, mintegi, artikulu eta tertulietan, bai eta Diputatuen Kongresuan ere. Joera hori lehendik bazetorren ere, pandemiak eragin handia izan du pertsonen egoera emozionalean. Depresioa handitu egin da mundu zabalean, osasun-egoera larriaren eta erabakitako murrizketen ondorioz. Eta lan-ingurunea da kezkarik handienetako bat espainiarrentzat, InfoJobs plataformaren arabera.\nOsasun mentaleko arazorik gehienek zerikusi zuzena dute lanarekin.\nAzken urtean, 4 telelangiletik 1ek osasun mentaleko arazo edo sintomaren bat izan du.\nLanari lotutako osasun mentaleko 3 arazotik 1ek tratamendua behar izan du.\n10 telelangiletik 8k ez dute enpresak emandako osasun-asegururik.\nDatu horiek agerian jarri dute hau: enpresek beren gain hartu behar dute errealitate horren erantzukizuna eta jakitun izan behar dute beren langileen osasun fisikoa bezain garrantzitsua dela osasun mentala. Hortaz, mekanismo egokiak landu behar dituzte deskonexio digitala, aparteko lanorduak eta antzeko alderdiak arautzeko. Pandemiak enpresarik gehienen erabateko digitalizazioa eta telelana nabarmen handitzea ekarri du. Horri esker, lana eta familiako bizitza hobeto uztartzen dira orain; baina, beste alde batetik, langile asko laneko gailuetara konektatuta daude etengabe, baita lan-jardunaldia bukatutakoan ere. Izan ere, etxean ezinezkoa da laneko eta aisialdiko espazioak bereiztea.\nHiperkonektagarritasun hori ez da onuragarria enpresentzat, eta guztiz kaltegarria da langileentzat, haietako bakoitzak urtean hilabete bat ere gal baitezakete, Aiwin enpresaren ikerlan batek erakutsi duenez. Eta, denbora galarazteaz gain, beste sintoma batzuk eragiten ditu:\nLoezina, suminkortasuna eta umore txarra\nEnergiarik eza, akidura mentala eta errendimendu txikiagoa\nEstresa, antsietatea, depresioa eta nekea\nHori dela eta, urte berrian telelanaren edo eredu hibridoen aldeko apustua egiten duten enpresek deskonexio digitala errazteko formulak ere aurkitu beharko dituzte, langileak lanalditik kanpo euren gailuen mende egon ez daitezen.\n2022a ere urte zaila izango da osasunaren, ekonomiaren, lanaren eta ekologiaren aldeetatik. Omikron aldaera, horniduren krisialdia eta argindarraren tarifen igoera oztopo berriak dira enpresentzat maila globalean. Horregatik, eCommerce edo merkataritza elektronikoaren aldeko apustua egiten jarraitu behar dugu, geure produktuak edonori eskaini ahal izateko. NFTen etorrera aukera komertzial ona izan daiteke, baina zalantza handiak sorrarazten ditu oraindik hainbat arrazoirengatik. Hortaz, denbora igaro beharko da horien inguruko zalaparta lasaitu arte, behar bezala aztertzeko. Bitartean, telelanari ekin beharko zaio berriro ahal den neurrian, eta, ezinezkoa bada, enpresak egokitu egin beharko dira, kutsatzerik gerta ez dadin. Eta espazio fisikoa ez ezik, langileen osasun mentala ere zaindu beharko dute, haiek baitira enpresen aktibo nagusia.


Gaixotasun ‘teknologiko’ berriak sortzen ari direla ohartarazi dute | EIBZko liburutegia\nGaixotasun ‘teknologiko’ berriak sortzen ari direla ohartarazi dute\n2015/11/05 -n Amaia-kargitaratuta\nEITB.EUS / 2015-11-04 / 294 hitz\nEuskadiko fisioterapeutek jakinarazi dutenez, gailu mugikorren gehiegi erabilita, ikusmen-nekea eta atzamarretako, eskumuturretako edo lepoko gaitzak areagotu dira.\nGero eta sarriago eta gero eta gehiago erabiltzen ditugu teknologia berriak. Gehiegizko erabilpen horrek gaixotasun ‘teknologiko’ berriak sortu eta areagotzea ekarri duela ohartarazi du Euskadiko Fisioterapeuten Elkargo Ofizialak (EFEO). Hala, gero eta zabalduago daude ikusmen-nekea eta atzamarretako, eskumuturreko edo lepoko gaitzak. Horiek saihesteko, gomendio sorta duen bideoa kaleratu du Elkargoak, Madril, Nafarroa eta Kataluniako elkarteekin batera (albistearen bukaeran, ikusgai).\nEuskal fisioterapeutek azaldu dutenez, smartphone, tablet eta gainerako gailu mugikorren etengabeko erabilpenak ikusmen-nekea gisako gaixotasun berriak sor ditzake, baita gailu horiek erabiltzean izandako gorputz-jarrera okerren ondorio direnak ere ere, lepoa luzaro gaizki jarrita edukitzeak ekar dezakeen “text neck” edo “testu lepoa” delakoa, kasu.\nFisioterapeuten iritzian, horrelako arazoak saihesteko, pantaila bat luzaz eta manipulatu beharrik gabe erabiltzen denean (adibidez, tablet edo gailu mugikor baten laguntzaz film bat ikusi edo online ikastaro bat egiten denean), gomendagarria dela gailua azalera lau baten gainean eta lepoa zuzen mantentzeko moduko altueran jartzea.\nSagua eta Whatssupa gehiegi erabiltzearen ondorioak\nSakelakoarekin txateatzen edo bideojokoetan jolastean, hatz lodiak asko sufritzen du, tenosinobitisa, hots, tendoiaren eta estaltzen duen mintz sinobialaren hantura sortzeraino. Are, hasierako mina hatz lodira mugatzen den arren, beste alde batzuetara ere heda baitaiteke.\nHori horrela, idazketa-metodo alternatiboak erabiltzea gomendatu dute fisioterapeutek, ahots-oharrak, kasu. Horrez gain, minari hasieratik egin beharko zaio aurre, gaixotasun kronikoa bihur ez dadin.\nBestalde, “gihar flexore eta estentsoreekin elongazio ariketa”k egin behar direla jakinarazi dute profesional hauek, eta ez soilik atzamarretan, baita eskumuturrean ere, sagua behin eta berriz erabiltzen denean. Horren harira, ordenagailuaren erabilpenarekin lotutako eskumuturreko patologiak saihesteko, eskumuturrak gainean jartzeko moduko kuxinak erabiltzea gomendatu dute. Teklatuan idazterakoan nahiz sagua erabiltzerakoan, besaurreak finkatuta edukitzea ere gomendatu dute, bi gailu horiek ukondoa baino beheraxeago.\n“12 hilabete, 12 gomendio” izeneko aholku bideoa:\nKategoria A eredua, Azalpen testua, D eredua, DBH 3. eta 4. mailak, EITB, Etika eta Filosofia, Euskara, Gizartea, Osasuna, Teknologia, Tutoretza, etiketak Euskadiko Fisioterapeuten Elkargo Ofiziala, Gailu mugikorrak, Gomendioak by Amaia. Gorde lotura.


Udaberri etxean geratzen da! - - Tolosaldeko ataria\nUdaberri Dantza Taldea 2020-03-24 10:04\nCovid-19 edo Koronabirusa bezala ezagututako gaitza pandemia bilakatu da mundu mailan. Osasun krisi honen eraginez, alarma-egoeran aurkitzen da Euskal Herria. Hori dela eta, gure taldeak aste hauetarako aurreikusita zituen entsegu, emanaldi, bilera eta bestelako ekintzak bertan behera uztea erabaki zuen. Hala ere, taldeko musikariek entseatzeko modu bat aurkitu dute. Ikusi nola moldatu diren! #Udaberrietxeangeratzenda #etxeangeratukogara


2018 aurrekontuak negoziatzeko 'beto politikorik' ez jartzea eskatu du Erkorekak | Berriak Ekonomia | EiTB\n2018 aurrekontuak negoziatzeko 'beto politikorik' ez jartzea eskatu du Erkorekak\nNegoziazioa “eduki konkretuen” ingurukoa baldin bada baikor azaldu da Eusko Jaurlaritzako bozeramailea. Era berean, prozesua zerga-erreformatik “bereiztea” eskatu du.\nJosu Erkoreka Eusko Jaurlaritzako bozeramailea. Argazkia: EFE\nNegoziazioa aurrekontuaren “eduki konkretuen” ingurukoa baldin bada baikor agertu da Josu Erkoreka Eusko Jaurlaritzako bozeramailea eta, horregatik, “beto politikorik” ez jartzea eskatu die alderdiei. Era berean, prozesua zerga-erreformatik “bereiztea” eskatu du.\nGobernu Kontseiluaren ondoren prentsaurrekoan eman du Erkorekak. “Aurrekontuak luzatzeko hipotesia” Eusko Jaurlaritzaren mahai gainean ez dagoela adierazi du bozeramaileak. “Ezarritako epeak eta jarraibideak betetzen” ari direla goraipatu du.\nZentzu horretan, aurrekontuak onartzeko, babesak lortzeko helburuarekin negoziazioa arratsalde honetan hasi dela gogorarazi du. Exekutiboak “baikor izaten” jarraitzen duela azaldu du Erkorekak.\n“Kontu publikoen inguruko akordio bat posible da, are gehiago, beharrezkoa da, aurrekontuek funtsezko helburu erakundeen egonkortasuna bermatzea dutelako, eta baita susperraldi ekonomikoa, lanpostuak sortzea eta zerbitzu publikoak mantentzea ere”, gaineratu du.\nErkorekaren ahotan, “aurrekontu-sailen eduki konkretuaren inguruan akordioa adosteko ez dago aparteko zailtasunik, kontuen apustu sozial zabala” kontuan izanda.


KRONIKA: XL TROFEO INTERNACIONAL CIUTAT DE BARCELONA -MARE NOSTRUM-\nekaina 18, 2019\nMARKA PERTSONALIK EZ BAINA ESPERIENTZIA IRABAZITA itzuli da Ainhoa Bartzelonatik\nPasa den asteburuan Ainhoa MArtín taldekidea Bartzelonan izan da, CN Sant Andreu taldearen instalakuntzetan "XL Trofeo Internacional Ciutat de Barcelona" txapelketan parte hartzen. Lehiaketa honetan Ainhoak Euskadiko Selekzioarekin hartu du parte.\nLehiaketari dagokionez, oso maila altuko lehiaketa dela esan beharra daukagu. Txapelketa hau, Mare Nostrum zirkuituaren barruan dago eta zirkuitua bera, proba honetaz gain Canet-en egiten da bigarrena eta Monaco-n hirugarrena, sari ekonomiko potoloek goi mailako igerilariak erakartzen dituztelarik.\nAinhoaren lehiaketari dagokionez, txukun ibili dela esan dezakegu, nahiz eta bere onenetik hurrun aritu den. Ainhoa 200 bular proban aritu zen larunbateko saioan eta 100 bular eta 200 metro lau estiloetan igandekoan. 200 bular proban 2:40,42 egin zuen Ainhoak, 100 bular proban 1:16,48 eta 200 metro lau estiloetan berriz 2:26,72 egin zuen, posturik onena proba honetan lortuz.\nAsteburua igarota, Espainiako Udako Junior Txapelketa prestatzen jarraituko du Ainhoak, tartean, hlabete honen amaieran Marilen lehian izango delarik. Bertan Gipuzkoako Selekzioarekin arituko da.


energia nuklearra | Bata zuria erantzita\nenergia nuklearra\tira24\nPosted in energia nuklearra, euskal estatua\nLaster urtebete egingo du Garoñaren itxiera posiblearen berriak kaleratzen hasi zirenetik. 40 urtetik gorako zentral txiki horri moldaketa handiegiak eskatzen zizkion Europatik finkatu araudiak, nahiz eta Espainiako administrazioak eta jabea den Nuclenor enpresak aurrera egiteko interes komuna izan.\nHala ere, legea aplikatu beharra zegoen eta joan den uztailaren 10ean zentrala ofizialki itxi egin zen, baina Espainiako Gobernuak kaleratutako dekretuan bazegoen aldaketa garrantzitsu bat beste...\nPosted in energia nuklearra\nBi urte t’erdi igaro dira Fukushimako zentral nuklearra lehertu zenetik eta denbora-tarte honetan etenik gabe ailegatu zaizkigu, asko ala gutxi, bertako berriak. Azkenetakoa Ozeano Barera isurtzen ari den ur erradioaktiboarena izan da; antza, azken aste hauetan inguru haietan egindako euriteen eraginez geruza freatikoa asetu eta bertako ura lurrarazten ari da. Milaka tona ur itsasoratzen ari dira eta hori gutxi bada ur horren eraginez langileek erabiltzen dituzten hainbat zerbitzu,...\nEspainiako Gobernuak ez zuen Garoñako zentral nuklearra ixtea nahi. Nuclenorrek ez da ere. Nola arraio bada zentrala gelditu eta itxiera iragarri zuten!\nAtzera begiratuta harropuzkeria kontu baten aurrean izan garela iruditzen zait, botere ekonomikoa ez baita monolitikoa askok uste bezala. Bateren batek edo batzuek ordena jarri du harroputzen artean, eta gauzak bere onera etortzen ari dira, hau da, Garoña ez da itxiko; izan ere, merkeagoa izango baitzaie Europak behartzen dituen egokitzapenak...\nZentral nuklearren amaieraren eztabaida pil-pilean Frantzian\nGero eta jende gehiago bat dator Frantzian, bertako zentral nuklearren amaierak mende honetako lehen erdian gertatu behar duela esatean.\nHori horrela izanik, epeen inguruan dago eztabaida; batzuek energia berriztatzaileek indarra hartu ahalarekin lotzen dute nuklearren amaiera, beste batzuk istripu arriskuan oinarritzen dira eta berehalako amaiera aldarrikatzen dute, beste batzuk zentralek 30 edo 40 urte bete ahala itxi behar direla,…\nEztabaida honen isla duzue ondoko loturan.\nGaroña itxiko dute, baina eraitsiko al dute?\nOrain gutxi, Nuclenorrek Garoñaren itxieraz dituen asmoak eman ziren argitara Espainiako Boletin Ofizialean (BOE). Hiru urtetan arrisku nuklearrik ez duten elementuak desmuntatuko omen dira, eta 2023an lurra hutsik geratuko omen da, hango udalak nahi duena egin dezan. Zenbait ekologistak txanpainaz ospatu zuen itxiera, argazki batean ikusi nuenez. Ni, berriz, ospakizunak geroagorako uztearen aldekoa naiz. Argia astekarian azaldu nituen arrazoiak:...\nArraroa da benetan!\nNuclenorrek Garoña ez du itxi nahi eta Espainiako Gobernuak ere ez du Garoña itxi nahi; eta antza Garoña itxi egingo da.\nNuclenorrek ez du zentral nuklearrentzat ezarritako zerga ordaindu nahi eta Espainiako Gobernuaren arabera Nuclenorren jokaera txantaia baino ez da. Halaz ere, biek behin eta berriro adierazi dute Garoñarekin aurrera egiteko duten interesa.\nEz dut ulertzen! zerbait ezin dut kokatu nire garunean; jakin badakit joera txuleskoek behin baino gehiagotan izorratu dituztela...


Bizkaiko Hitza | Bizkaia Archives - Page 391 of 442 - Bizkaiko Hitza\nJose Ramon Muroren Bilbo errealista, Berreginen Museoan »\nmartxoak 14 | Bizkaia |\t145\nBilboko paisaiak erakusten dituzten hamazazpi margolan eraman ditu Jose Ramon Muro Pegeregek Bilboko Berreginen Museora. Pintura guztietan errealismoa da nagusi.\nArgiak eta itzalak izenburua duen erakusketan, hiriko hainbat toki jasotzen dituzten margolanak batu ditu: besteak beste, Kale Nagusia, Casilda Iturrizar parkea, Zorrotzaurreibarra, Zazpikaleak eta Santimami.\nHiriko paisaiara egokitutako hiperrealismoaren mugan dabilela, artistak gustuko izaten du aldez aurretik aukeratutako gaia ondo prestatzea. Teknika landua erabiliz, konposizio zaindua eta osotasunaren perspektiba aberasten duten hiriko altzarien ñabardurak gehitu ohi dizkie bere lanei.\nPerspektiba nabarmentzen duten ihes lerro ondo definituak eta kontraste handiak dira, hain zuzen, Muro Peregen artelanen ezaugarri orokorrak. Artistak, gehienetan, pintura akrilikoa erabiltzen du, euskarri zurrunean eta teknika mistoak aplikatuta.\nArtelan bakoitza hasieratik, aukeratutako gaitik abiatuta, kontu handiz planifikatutako egitasmoa da. Murok, kasualitatez aukeratu ez diren argien eta itzalen konposizioan, argazki errealista irudikatzen du modu berezian markatuta dagoen momentu batean.\nJose Ramon Muro Pereg Bilbon jaio zen, 1954. urtean, eta hainbat erakusketa egin ditu. Horretaz gainera, marrazketari eta pinturari eskainitako ibilbide luzea dauka.\nBerreginen Museoko bigarren solairuan jarri dute ikusgai Argiak eta itzalak erakusketa, eta apirilaren 21era arte egongo da zabalik. Martitzenetatik zapatuetara, 10:00etatik 13:30era eta 16:00etatik 19:00etara egongo da irekita museoa; domeketan, berriz, 10:00etatik 14:00etara bisita daiteke. Astelehenetan itxita egoten da.\nmartxoak 14 | Bizkaia |\t139\n• Otsailean Loiutik igarotako bidaiariak. 235.244 bidaiarik erabili zuten Loiuko aireportua otsailean. Iaz garai berean baino %5,4 gutxiago izan dira. 2.706 hegaldi irten edo iritsi ziren; iaz baino %11,6 gutxiago.\nPortu eta hondartzek izango dute lehentasuna »\nmartxoak 14 | Bizkaia |\t164\nNeguan Kantauri itsasoan izandako ekaitzek Bizkaiko kostaldean 14 milioi eurotik gorako kalteak sortu dituzte. Eusko Jaurlaritzak, Bizkaiko Foru Aldundiak eta udalek zenbatu dituzte eurek ordaindu beharreko txikizioak, eta kopuru hori atera zaie guztia batuta. Martxoaren 3ko olatuek eragindakoak neurtu gabe dituzte oraindik. Zenbateko hori beste %10 hazteko bestekoak izan direla uste dute. Eta Espainiako Gobernuak ere ez du bukatu bere kontaketa. Dena den, dagoeneko 500.000 eurotik gorako inbertsioa egin du Nekazaritza, Arrantza eta Ingurumen Ministerioak, martxan dauden konponketa lanak ordaintzeko —Sopelako hondartzan, Gorlizkoan eta Bakioko pasealekuan eta itsasadarrean—.\n14 milioi horietatik, erdiak inguru Bermeon zenbatu dituzte. Otsailaren 2ko eta martxoaren 3ko ekaitzetan bertako portuak jaso ditu kolperik latzenak. Pantalanak, portu zaharreko azpiegiturak, dikea, kai muturra, Frantxuako arrantzaleen lonjak… Sartzea lortu duen lekuetan, dena apurtu zuen itsasoak. Lekeition ere milioi bat eurotik gorako gastuak izango dituzte. Estoldetako kutxa txikiak, itsas hesia eta beste hainbat azpiegitura apurtu zituen urak portuan.\nAna Oregi Eusko Jaurlaritzako Ingurumen eta Lurralde Politika sailburuaren esanetan, lehentasuna portuek eta hondartzek izango dute. “Herri hauen ekonomiarako ezinbesteko azpiegiturak dira, arrantzarako, merkataritzako eta turismorako”, nabarmendu du. Horregatik, “ahalik eta arinen” konponduta egotea da erakunde publikoen asmoa.\nBi hilabete barru berriro elkartuko dira. Ordurako lan guztiak hasita egongo dira, eta hainbat bukatuta. Hartara, kostu guztiak zehatzago zenbatuta edukiko dituzte. Sailburuaren esanetan, udarako guztia konponduta egotea “ezinbestekoa” da.\nOhiz kanpoko kalteak direla nabarmendu dute guztiek. “Unai Rementeria, Bizkaiko Lehendakaritza ahalduna: “Ditudan 40 urteetan ez dut halakorik ezagutu. Eta aurten zazpi denborale izan ditugu, bata bestearen atzetik. Ikusteko eta argazkiak ateratzeko oso politak izan dira, baina eragin dituzten ondorioak beldurgarriak ere bai. Otsailaren 2koa, bereziki, izugarria izan zen”.\nItsasertzean sortutako kalteak Espainiako Gobernuak ordainduko ditu, harena baita itsasbazterra mantendu eta kudeatzeko eskumena. Honela azaldu du Rementeriak: “Gure esku daude hondartzak; udalek egin behar dute hiri altzarien mantentzea, eta Jaurlaritzak portuena”. Bilboko portua da salbuespena, Espainiako Sustapen Ministerioarena baita. Herri administrazioei gogoratu die foru aldundiak baduela larrialdietarako funts bat: “Eurek ordaindu beharreko gastuei aurre egiteko, hiri altzariak eta bestelako kalteak konpontzeko, berbarako, ezustekoetarako funts horretara jo dezakete udalek”.\nEuropari laguntza eskatzea ere ez dute baztertu. Eusko Jaurlaritzak adierazi duenez, Kantabriako Gobernuaren egitekoa izango litzateke eskaera egitea, hura baita une honetan Ardatz Atlantikoaren Batzordeko burua. Hala ere, laguntza horiek iritsi bitartean zain egon beharrean, beharrean hastea erabaki dute.\nOspitalerako errepidea konpontzen hasi dira »\nmartxoak 14 | Bizkaia |\t99\nGORLIZ. Gorlizko ospitalera, Astondo hondartzara eta Bizkaiko Foru Aldundiaren abeletxera joateko dagoen errepide bakarra konpontzen hasi dira Bizkaiko Herri Lan eta Garraio Saila. Ez dauka espaloirik, eta ertzean ez dago oinezkoentzako leku nahikorik…\nMartxo betea foru museoetan »\nmartxoak 14 | Bizkaia |\t157\nMartxoak jarduera ugari ekarriko du Bizkaiko museoetara. Hala iragarri du Bizkaiko Foru Aldundiak, museoetako hil horretarako programazioa aurkeztu duenean.\n1. Arkeologi Museoa\nArkeologi Museoak bisita gidatuak antolatu ditu Sakonako erromatar garai berantiarreko altxorra (Errigoiti) programaren barruan. Txanpon bereziak erakutsiko dituzte. Txanponok arkeologia indusketetan hartutakoak zein museoak gordailuetan dituenak dira. Sakonako altxorra izeneko erakusketa 1.700 urte baino gehiago dituzten ehundik gora txanponek osatzen dute. Hain zuzen, Kristo ondorengo III. mendeko azken herenetik IV. mendeko lehenengo hamarkadetara bitartekoak dira.\nBisitak zapatuetan eta domeketan egin daitezke. Zapatuetan bi aukera daude: 13:15ean eta 18:15ean; domeketan, berriz, 13:15ean hasiko dira. Maiatzaren 5era arte dago bisitok egiteko aukera. Horretarako, baina, beharrezkoa da lekua hartzea 94-404 09 90 telefono zenbakira deituta edo helbide elektroniko honetara idatzita: arkeologimuseoa@bizkaia.net.\nMallonako eskaileretan dagoen museoan jarduera gehiago ere izango dira: hain zuzen, Arkeotxotxongiloak familia arteko tailerrak prestatu dituzte. Parte hartzen dutenek txotxongiloak sortzeko aukera izango dute; baita Neolito garaian girotutako ipuin bat antzezteko ere. Helburua sasoi hartako eguneroko bizimodua ezagutaraztea da.\nDatorren domekan egongo da tailer horretan parte hartzeko aukera. Hurrengoak hilaren 16an, 20an eta 30ean izango dira. Egun horietan guztietan, 11:30etik 13:00era artean egingo dituzte. Horietan parte hartzeko ere, beharrezkoa da aurretik izena ematea. Bisita gidatuetarako aurreikusitako bide berberak erabil daitezke: telefonoa eta helbide elektronikoa.\n2. Euskal Herria museoa\nGernika-Lumoko Euskal Herria museoak Udaberriko larunbatak. Museora familiarekin izeneko tailerrak emango ditu martxotik ekainera bitartean. Koloretako artelanak, piratak eta altxorrak eta Euskal dantzak izeneko tailerrak izango dira, besteak beste. Horrez gain, Emakumea eta euskal pilota aldi baterako erakusketa bisitatzeko aukera ere badago, apirilaren 20ra arte.\nJarduerotan parte hartzea doan bada ere, aurretiaz izena eman behar dela jakinarazi du foru aldundiak: 94-625 54 51 telefono zenbakira deituta edo euskalherriamuseoa@bizkaia.net helbide elektronikora idatzita.\n3. Rekalde aretoa\nRekalde aretoan, martxoaren 20an hasi eta 23ra bitartean, Arte Argitalpenen II. Jaialdia egingo dute. Arte argitalpenen inguruko topaketak eta hitzaldiak egingo dituzte bertan.\nSantimamiñeko kobazuloaren inguruak eta barrualdea bisita birtual bidez ezagutzeko aukera ere egongo da martxoan. Basondoko Santimami baselizaren ondoko kioskoan hasiko dute ibilbidea (Kortezubi). Kobazulora bidean, artadi kantauriarra eta bertako landareak eta animaliak aurkituko ditu bisitariak parez pare.\nGero, haitzulorako sarrerako korridorera iritsita, duela urte batzuk aztarnategiari buruz berriz abiatutako ikerketa lanen eta haiei esker lortutako ondorioen berri jaso ahal izango dute. Santimami baselizara itzulita, kobazuloaren hiru dimentsioko erreplika birtual bati esker, haitzuloaren barnealdea ezagutu ahal izango dute; haren eraketa eta morfologia ulertu eta koba horren ospetsu bihurrarazi zuten historiaurreko pinturak ikusi ahal izango dituzte.\nBisitok ordu eta erdiko iraupena dute. Betiere gidari baten laguntzarekin egiten dira, eta 10:00etan, 11:00etan, 12:00etan eta 13:00ean egin daitezke.\n5. Pobaleko burdinola\nMuskizko Pobaleko burdinolak lehenengo aldiz gogoratuko du Uraren Nazioarteko Eguna, martxoaren 22an, zapatuz. Horretarako, Tresna hidraulikoak industriaren zerbitzuan izeneko jarduera prestatu dute, Busturiko Madariaga Dorretxearekin batera.\nBisita gidatu “berezi” bat antolatu dute. Energia hidraulikoa hainbat lanetarako erabiltzeak sortu zuen iraultza teknologikoa izango da jardueron ardatza. Beraz, Pobalen ikus daitezkeen bi industria tradizional nabarmenduko dituzte, batez ere: burdingintza eta errotak. Bi ordu iraungo du ibilbideak, eta ohiko bisitetan ikusten ez diren leku eta instalazio batzuk erakutsiko dituzte. 10:30ean hasiko dute bisita. Hiru euro ordaindu behar dituzte helduek, eta 12 urtetik beherakoentzat doakoa izango da. Lekua hartzeko, 629 27 15 16 telefonora deitu edo info@elpobal.com helbidera idatzi behar da.\n6. Ondare aretoa\nArgazki lehiaketa antolatu dute Bilboko Ondare aretoan. Lehen eta Bigarren Hezkuntzako ikasleek parte hartu ahal izango dute. Hilaren 25a baino lehen aurkeztu behar dira lanak; gaia natura izango da.\nmartxoak 14 | Bizkaia |\t123\nMartxoko astegun batean, goizeko bederatzien bueltan, Los Angelesko Downtownen tenperatura atsegina izaten da. Euskal kostaldeko edozein herritan uda partean senti daitekeen haize gozoa sentitu ahal da. Airea, halere, inoiz baino garbiago sumatzen da aste honetan. Izango da, seguruenik, lau egun jarraian bota duelako euria. Alarma gorrian zeuden, kasik, angelenoak, Noeren arkari hautsa kentzen ia.\nIpar, hego, eki zein mendebaldetik autorik datorren begiratu ostean (puntu kardinalak maite dituzte amerikarrek), Hill eta Zazpigarren kaleak batzen dituen bidegurutzeko zebrabidea zeharkatu ohi dut goizero, lanerako bidean. Urtean ehun bat lagun harrapatzen dituzte autoek hiriko erdigunean, eta adi ibili behar.\nKale luzea da 7th Street, hiriko gehienak bezala, baina badu horrek termometrotik asko. Aingeruen Hirian zer gertatzen den jakiteko leku aproposa da Zazpigarrena. Mexikarren denda asko daude bertan, eta, atarietan, mexikarrak berriketan. Mexikarrez. Horregatik, hiriko jentilizioaren inguruko eztabaida sortzen saiatu ziren bere garaian: erro ingelesa duen angeleno-ren ordez ez ote zen zuzenago angeleño erabiltzea. Saiatu ziren.\nKale horrek Downtownen erdigunea zeharkatzen du, bihotzaren bihotza. Eta jendearen janzkeran nabaritzen da zentrotik gertuago ala urrunago zauden. Arloteak, gaixo mentalak, eskaleak eta mozkorrak nonahi daude, baina gorbatak eta takoidun zapata garestiak ugaritu egiten dira eraikin altuetara hurbildu ahala. Eta kontrakoa eman dezakeen arren, hiri hau ez da batere dorre zalea. Horrelako bat eraikitzeko proiektu baten berri dutenean, “Manhatanera eraman egizue hori!”, bota ohi dute askok.\nSouth Grand Avenueko semaforoaren parean malabarismotan ari da emakume gazte bat. Dotore jantzita, jaka zuri eta minigona beltz batekin, sorbaldaren kontra masaila estuturik eskuko telefonoa mantentzen du, berbaldia eten gabe. Bitartean, zorroari eusteko eskumako belauna altxatua duela, ezkerreko eskuarekin zerbaiten bila dabil hor, begiak beste eskuan duen paperezko edalontzian iltzatuak dituela, kafea eror ez dakion.\nGorpuzkera polita du neskak. Agian hori pentsatu zuen aurreko astean, inguruko kale batean, 43 urteko emakume bat bortxatu zuen gizonak ere. Arazo larria du Downtownek gauez.\nGure malabaristaren gainetik, ziztu bizian, hegan igaro da harrapari bat, eta kale perpendikular batean desagertu da. Goseti, ehizakiarekiko begirune minimorik barik. Txoriaren artaziekin liluratuta bezala geratu da neskaren alboan dagoen zoro zapaztoa, “Jesucristo es la Salvación” dioen kartela lepotik eskegita daukala.\nmartxoak 14 | Bizkaia |\t107\n• Baserritarrek laguntzatan jasotako milioiak. 4.000 baserritarri baino gehiagori 20,8 milioi euroko laguntza eman zien iaz Bizkaiko Foru Aldundiak.\nTxiroak, kroniko bihurtzen »\nmartxoak 14 | Bizkaia |\t223\n25.000 bilbotar pobrezian daude, Eduardo Maiz Bilboko Udaleko Gizarte Ekintza eta Etxebizitza Arloko zinegotzi ordezkariak jakinarazi duenez. Hau da, hiriburuan, pobrezia tasa %8tik gertu dago. Bilbotarren %2k ez dute ezer; erabateko pobrezian bizi di…\nTxakurrekin krosean »\nTxakurrak eta jabeak batera lehian jarriko dituzte domekan Gorlizko kaleetan, Bizkaiko II. Txakur Krosa jokatuko baita han. Udalak antolatu du proba, Bizkaiko Neguko Kirolen Federazioaren laguntzarekin.\nSei kilometro eta erdiko ibilbidea egin beharko dute lasterketan parte hartzen dutenek. Horietatik, bost kilometro eta 700 metro lur, belar eta harea gainean izango dira; gainerakoak, asfalto gainean.\nHainbat mailatan banatuta egongo da. Federatutako probari dagokionez, emakumeak eta gizonezkoak bereizita lehiatuko dira. Lehiakideak adinaren arabera banatuko dituzte: junior —14 urtetik 16ra bitartekoak—, senior —17tik 39ra artekoak—, master 40 —40tik 49 urtera bitartekoak— eta master 50 —50 urte edo gehiagokoak—. Herri krosean, berriz, emakumeak eta gizonezkoak elkarrekin lehiatuko dira, eta ez dituzte banatuko adinaren arabera.\nSariei dagokienez, hauek jasoko dute garaikurra federatutako proban: senior, master 40 eta master 50 mailetan lehenengo, bigarren eta hirugarren sailkatzen direnek; junior mailari dagokionez, lehenengo sailkatuari baino ez diote emango saria. Berdin gertatuko da herri lasterketan: lehenengo emakumeak eta lehenengo gizonak baino ez dute jasoko garaikurra.\nTxakur krosean parte hartzeko, beharrezkoa da izena ematea. Aurreko egunetan izena eman ez dutenak garaiz dabiltza oraindik; izan ere, lasterketa hasi baino ordubete lehenagora arte izango dute horretarako aukera, 10:00etara arte, hain zuzen. 25 euro ordaindu beharko dituzte parte hartzeko, eta dortsalak egunean bertan banatuko dituzte, 09:00etatik 10:30era.\n11:00etan hasiko da, beraz, lehiaketa, Urezarantza kiroldegian. Hala ere, antolatzaileek argi utzi dute parte hartuko duten txakurrek osasun onean egon behar dutela; hain zuzen, albaitari batek kontrola egingo die. Animaliek nahitaezko txertoak hartuta dauzkatela justifikatu beharko dute jabeek. Horrez gain, lehiatzen diren txakurrek gutxienez urtebete izan beharko dute.\nOhoreak baliogabetzeko ere eskatu du Bilduk »\nmartxoak 14 | Bizkaia |\t128\nEH Bilduk otsail bukaerako osoko bilkurara eroan zuen proposamen batek piztu zuen Bilboko alkate frankisten margolanen auzia. Alkatetzako korridoretik kentzeko eskatu zion Iñaki Azkunaren gobernuari. 1937ko apirilaren 19tik 1979ko apirilera bitartean Bilboko Udalak emandako dominak, ohorezko herritar edo kutun izendapenak ere baliorik gabe uztea galdegin zuten.\n42 urte horietan izandako udalbatzek 52 urrezko domina banatu zituzten, zilarrezko beste 29 eta brontzezko 427. Horrez gain, hiru seme kutun eta ohorezko alkate bat ere —Franco bera— izendatu zituzten. 2001ean egindako osoko bilkura batek horietatik guztietatik hogei izendapen baino ez zituen baliogabetu..


Fermin Muguruza eta Berri Txarrak ekarriko ditu jaietan Gasteizko Txosna Batzordeak - GARA\nFermin Muguruza eta Berri Txarrak ekarriko ditu jaietan Gasteizko Txosna Batzordeak\nGasteizko jaietan herri eredu alternatiboa bultzatuko duen gunea aldarrikatzen jarraituko dute. Gunea irekitzea abuztuaren 3ra aurreratu, eta «azken urteetako programaziorik ikusgarriena» prestatu dute\nJokin BEREZIARTUA | GASTEIZ\nAurten 27 urte beteko dira Gasteizko herritar kolektiboek bertako eta kanpoko jendeari herri gune ireki baten eskaintza ahalbidetzen dietenetik. Ildo horri eusteko asmoa berretsi du txosnen batzordeak kartelaren eta programazioaren aurkezpenean.\nBeste behin ere unibertsitateen gunea kokaleku izango da, eta ohiko 14 txosnez gain, iazko arrakasta ikusita, txosnen batzordeak karpa komunari bigarren urtez eustea erabaki du. Karpa gunearen berezko egitaraua hurrengo asteetan emango dute aditzera, zenbait ekitaldi zehazteke daude-eta.\nEgutegiari begira, jaien datak desegokiak direnez, batzordeak txosnak irekitzea egun bat aurreratzeko erabakia hartu du, abuztuaren 3ra, alegia. Maider Goikoetxea batzordeko kideak adierazi duenez, 2002tik errepikatu ez den deliberazio hau hartu dute «asteburu osoa aprobetxatzeko».\nTxosna Batzordearen programazioak guztira 7 egun iraungo ditu eta «udalak erdialdean eskaintzen duen ereduari» gune alternatiboa izateko antolatu dute abuztuaren 3tik 9ra.\nAsier Sanz de Ugarte batzordeko partaideak esan duenez, «azken urteetako programaziorik ikusgarriena» prestatu dute eta hori posible egin ahal izateko inbertitutako lana eta esfortzua nabarmendu ditu.\nTxosnak irekitze diren egunean Laia eta Berri Txarrak izango dira taula gainean. Lehenak, BBK Live Festival jaialdian hartu du parte, eta hardcorea eta rock gogorra eskainiko dute. Berri Txarrak, bestalde, Asia eta Europan barrena egindako bira arrakastatsuaren ostean Gasteizko txosnetan izango da.\nHurrengo egunean, hilak 4, Amaiur trikitixa taldeak dantzarako nahiak aseko ditu. Horretaz gain, Txosna Batzordeak Gasteizko musika taldeak bultzatzeko konpromisoa hartu zuen eta, beraz, Kauta eta Neu Bat gasteiztarrek joko dute abuztuaren 5ean.\nAstelehenerako rock-and-roll gaua prestatu du batzordeak. Estatu espainoletik Motorhead mitikoen telonero Amon Ra eta estatuan rock-and-rollaren erreferentzia Sex Museum ekarriko dituzte. Euskal Herritik, ordea, Señor No donostiarren Punk-rock doinuetaz gozatzeko aukera izango da.\nMusika kartelaren aniztasunaren adierazle, abuztuaren 7an Galiziako La Matumba eta Betagarri, nazioartean Gasteizko talderik ezagunena, txosnetan izango dira. Asteazkenean, beste alde batetik, batzordeak antolatutako musika taldeen arteko lehiaketako irabazleak igoko dira oholtzora, Eorann eta Akatu, alegia.\nGasteizko jaien azken egunerako utzi du batzordeak kontzerturik indartsuena, Fermin Muguruzarena, alegia. Fermin Muguruza & The Afro-Basque Fire Brigade bandarekin, hain zuzen, Jamaikako proiektu mardularen aurkezpena egingo du abeslari eta musika ekoizle irundarrak.\nHerri jaien alde, Gasteizko jaietan bertako eta kanpokoei unibertsitateen gunera joateko deia egin die Txosna Batzordeak. Horretarako gauerako egitarauaz gain, egunez ere hainbat ekitaldi antolatu dituzte.\nFermin Muguruza & The Afro-Basque Fire Brigade eta Berri Txarrak karteleko buru izan arren, hainbat kontzertu aipagarri izango da txosnetan, hala nola Betagarri, La Matumba eta Sex Museum


Euskadiko I+G+bri buruzko IX. ikastaroa\nNoiz sortua: 15 Azaroa 2011\n2011ko azaroaren 15ean Euskadiko I+G+bri buruzko IX. Ikastaroak hasiera izan zuen, Bilboko Euskalduna Jauregian antolatuta, Leizaola Fundazioaren esku. Ekitaldia behar bezala hasteko ohorezko aurreskua aurrera eraman zen, bertan egon ziren aurkezpenaren parte hartzaileak, hots, Juan Goicolea, Eusko Jaurlaritzako Berrikuntza eta Teknologiako sailburuordea; Enrique Amezua, EHUko Bilboko Goi Mailako Ingeniari Eskolako zuzendaria; Guillermo Dorronsoro, IK4 Research Allianceko lehendakari orde exekutiboa; eta Jose Antonio Dorronsoro, Jesus Maria de Leizaola Fundazioko lehendakaria.\nBake bidean 2011\nNoiz sortua: 02 Azaroa 2011\nETAren bortxakeriaren behin betiko amaiera\nLeizaola Fundazioak Bake Bidean egitasmoaren VIII. edizioa antolatu du azaroaren 2an Leioako Kanpuseko Medikuntza fakultateko Gradu Aretoan. Irekiera-ekitaldian Ohorezko Aurreskua eman zen, eta Andoni Unzaluk, Eusko Jaurlaritzako Hiritar Eskuharmeneko Idazkari Nagusiak; Jose Manuel Martin Osantek, EHUko Zuzenbide Fakultateko Bizkaiko Irakasguneko Dekanorde-Koordinatzaileak; eta Jose Antonio Dorronsorok, Jesus Maria de Leizaola Fundazioko lehendakariak parte-hartu zuten. Horren ondorioz, Unzaluk irekialdi-hitzaldia ere eman zuen, non Bizikidetza Demokratikoaren eta Indarkeriaren ezetapenerako Eusko Jaurlaritzako plana aurkeztu zuen, gako goraipagarrienak azpimarratuz.\nEtxebizitzari buruzko IX. jardunaldiak\nNoiz sortua: 26 Urria 2011\nAlokairua, gazteen aukera\nPasa den 2011ko urriaren 26 eta 27an Etxebizitzari buruzko IX. jardunaldiak ospatu ziren Bizkaiko Batzar Nagusietako hitzaldi aretoan, Leizaola Fundazioaren esku. Ekitaldiaren irekialdi ofizialean Mª Paz Larrumbidek, Eusko Jaurlaritzako Etxebizitza, Herri Lan eta garraio saileko Etxebizitza sailburuordeak; Angel Eliasek, Euskal Herriko Unibertsitateko Lan Harremanen Unibertsitate Eskolako Zuzendariak; eta Jose Antonio Dorronsorok, Leizaola Fundazioko lehendakariak parte hartu zuten. Ondoren, Larrumbidek irekiera-hitzaldia ere eskaini zuen, alokairua gazteen etxebizitza eskuratzeko aukera erdigunea izanik.\nIngurugiroari buruzko XII. udako ikastaroa. XI. Ingurugiro lantegia\nNoiz sortua: 05 Uztaila 2011\nIngurugiroa zaintzearen garrantzia\nIngurugiroari buruzko XII. Udako Ikastaroa eta XI. Ingurugiro Lantegia uztaileko 5, 6 eta 7an ospatu ziren, Bizkaiko Batzar Nagusietan, Bilboko egoitzan. Ikastaroaren irekialdian entitate edo enpresa laguntzaileen ordezkariak parte-hartu zuten: German Alonsok, Eusko Jaurlaritzako Biodibertsitate eta Ingurugiro Partehartzearen zuzendariak; Andrés Vázquezek, División Públicos Cespako zuzendariak; Angel Eliasek, Leioako Lan Harremanetako Eskolako zuzendariak; eta José Antonio Dorronsorok, Leizaola Fundazioko lehendakariak. Lehenengo eta behin, Alonsok ikastaroa ireki zuen bere hitzaldiarekin, non Euskadiko biodibertsitatearen arrakastaren inguruan mintzatu zen, naturaren zaintzaren erronkak azpimarratuz. Ondoren, José Miguel Ortega, Metro Bilbao S.Ako Garapen Korporatiboko zuzendaria energiaren errekuperaketa trenbideak balaztatzearen gainean mintzatu zen. Lehenengo ekitaldiko azken hitzaldia Agurtzane Bilbao kazetariak aurkeztu zuen.\nTurismoa Bizkaian X. jardunaldiak\nNoiz sortua: 03 Maiatza 2011\nBizkaia, bere eskualdeetatik ibilaldia\n2011ko maiatzaren 3an Turismoa Bizkaian X. Jardunaldiei hasiera eman zien, hauek Euskalduna Jauregian antolatu ziren, Leizaola Fundazioaren esku. Ekitaldia behar bezala hasteko ohorezko aurreskua aurrera eraman zen, bertan egon ziren aurkezpenaren parte hartzaileak, hots, Pilar Zorrilla, Eusko Jaurlaritzako Merkataritza eta Turismo sailburuordea; Mercedes Rodríguez, Bilbao Turismoko zuzendaria; Angel Elias, EHUko Lan Harremanen Unibertsitate Eskolako zuzendaria; eta Jose Antonio Dorronsoro, Jesus Maria de Leizaola Fundazioko presidentea.\nGarraiobideei buruzko XII. jardunaldiak\nNoiz sortua: 04 Apirila 2011\nEuskadiko hirigintza eta ibilgailu elektrikoa\nXXI. mendeko Euskadiren Garraio eta Komunikazioen inguruko XII. Jardunaldiak 2011ko apirilaren 4an inauguratu ziren Bizkaiko Foru Liburutegian. Ekitaldia, behin gehiagotan, Leizaola Fundazioak antolatu zuen, eta XII. edizioari hasiera emateko Asier Abaunza, Bilbo Udaleko Garraio eta Zirkulazio saileko zinegotzi ordezkari laguntzailea; Ángel Elías, UPV-EHUko Lan-Harremanetako Eskolako zuzendaria; eta Jose Antonio Dorronsoro, Leizaola Elkargoko lehendakaria, egon ziren.\nNoiz sortua: 21 Martxoa 2011\nLeizaola Fundazioa Euskal Astearen antolakuntzaz arduratu egin da, martxoaren 21etik hilaren 26ra. Lehenengo egunetan (martxoak 21, 22 eta 23) Bizkaiko Foru Aldundiko Foru Liburutegian ospatu zen mintegia, bertan hitzaldi eta mahai-inguru desberdinak gauzatu ziren, betiere euskara eta Euskal Herria erdigune gisa izanik. Martxoaren 21ean gai nagusia hizkuntza politika izan zen, eta irekialdi-ekitaldian parte hartu zuten: Miren Dobaranek, Bizkaiko Foru Aldundiko Euskara Sustatzeko Zuzendari Nagusiak; Ana de Castrok, Bilboko Udaleko Euskara Sustatzeko Zinegotziak, eta Angel Eliasek, EHUko Lan Harremanen Unibertsitate Eskolako Zuzendariak; eta Jose Antonio Dorronsorok, Leizaola Fundazioko lehendakariak.\nKontsumo eta Bizitza Kalitateari buruzko IX. jardunaldiak\nNoiz sortua: 15 Martxoa 2011\nErreklamazioak eta segurtasuna kontsumo arloan\nPasa den 2011ko martxoaren 15 eta 16an Leizaola Fundazioak Kontsumo eta Bizitza Kalitateari buruzko IX. jardunaldiak ospatu zituen BFAko Foru Liburutegiko bosgarren solairuan. Irekialdi ekitaldiari begira, parte-hartu zuten Argizka Etxebarriak, Bilbo Udaleko Kontsumo eta Osasen Saileko zuzendariordeak; Angel Eliasek, EHUko Lan Harremanen Unibertsitate Eskolako Zuzendariak; eta Jose Antonio Dorronsorok, Leizaola Fundazioko lehendakariak.\nGerora, irekiera hitzaldiko mintzalaria Etxebarria izan zen, Bilbo udaleko Konstumo zuzendarordeak hiria ardatz hartu du kontsumitzaileen bizitza kalitatearen gainean eztabaidatzeko. Mintzaldiaren aurkezlea Jose Antonio Dorronsoro izan zen. Etxebarriaren agerpenaren ondoren, Iñaki Velascok, EKA/OCUVeko zuzenbide-kabineteko abokatuak, kontsumoaren arloko erreklamazio nagusiak aipatu zituen, telefonia eta hegazkin-bidaiak arazo eta zailtasun gehien sortzen dituzten eremuak izanik. Era berean, gure burua babesteko urratsak ere ezagutarazi zituen.


Gagarinen etorria - Anti-orena\nHasiera » espazioa » Gagarinen etorria\nAtalak: espazioa, historia, teknologia\nIuri Gagarin 1961eko apirilaren 12an, espaziora irteteko prest\nEz naiz epopeia zalea sekula izan. Aitor dut, hala ere, Iuri Gagarinen balentria salbuespenekotzat jo izan dudala beti, hura protagonista izan zuen gertakariaz sortutako epika euforiko eta nobeleskoak arreta piztu izan didala gaia aipatu izan den aldiko. Eta miretsi ere egin dudala, Valentina Vladimirovna Terexkova lehen emakume astronauta miretsi nuen bezala.\nBeharbada, adin zailean harrapatu ninduelako. Haren berri jakin nuenean unibertsoaz, munduaren jatorriaz, espazioaz eta denboraz ezin konta ahala galdera egiten nizkiolako neure buruari. Beharbada, eta aipatu berri dudanaren haritik, Nikita Krutxev Sobiet Batasuneko agintari gorenaren hitzak harro bezain ausartak egin zitzaizkidalako: “Espazioan izan da Gagarin, eta han ez omen da Jainkorik inondik ageri”. Beharbada espazioa konkistatzeko lehen urratsek Tolosan, nire orduko bizitokian, arrastoa utzi zutelako (bertako etxe-bloke garaienei ez zitzaien Sputnik edo espuni ezizena debalde jarri). Beharbada, bere jatorri umilak inspiratzen ninduelako. Edota bere heriotza goiztiar guztiz mundanoak –hegazkin istripuz hil zen espaziora atera eta zazpi urte geroago– kontraste gogorregia egiten ziolako bere heroi irudiari.\nUlises modernoaren historiak ilargira bidaia zizelkatu du herri oroimenean, Gerra Hotzaren bultzadaz aurrea hartutako odiseari gailenduta, eta bereziki Neil Armstrong amerikarraren esaldi zozo eta aurrez estudiatua zedarri bilakatu: “Urrats txikia gizakiarentzat, baina urrats handia gizadiarentzat”.\nGagarin hunkituak, orbitan zela, inork sekula ikusi gabea begiztatzen zuela, artean bizirik itzuliko zenik ere ez zekiela, bat-batean eta bihotzez esandakoa gogora ekartzeko eguna da gaurkoa: “Hau da edertasuna! Mundutarrok, zain dezagun Lurra, ez dezagun suntsi”.\nGagarinek bai, ikusi zuen Jainkoa zeruan - zuzeu.eus - […] Juri Gagarin inspirazio iturri izan da gerora diziplina artistiko askotan; margoak, filmak, kantak eta beste izan dira bere omenez.…


Igor Elortza txapeldun! - bizkaie.biz\nIgor Elortza txapeldun!\nBizkaie! 2008-12-22 09:47 Bertsolaritzea\nZapatuan, Barakaldoko BEC erakustazokan Bizkaiko Bertsolari Txapelketako finala jarraitzeko, 4.500 bertsozaletik gora batu ziran. Itxura edarra hartu eban Bizkaia Arena aretoak. Unai Iturriagagaz buruz burukoa jokatu ostean, Igor Elortzak jantzi eban txapela, bosgarrenez.\nOrain dala 50 urte antolatu eban Euskaltzaindiak lehenengo Bizkaiko Bertsolari Txapelketea eta ordukoan epaile izan zan Martzel Andrinua zein finalean abestu eban Jose Alberdiren semea izan ziran finala ikusten eta entzuten, Euskaltzaindiako ordezkari Adolfo Arejitagaz batera. Eurek eta ordutik hona txapeldun izan diran Jon Azpillaga, Jon Lopategi, Jon Enbeita, Unai Iturriaga, Igor Elortza eta Xabi Payak oroigarri berezi bana hartu eben Bizkaiko Bertsolari Txapelketearen historian protagonista izan diranen izenean. Balentin Lakak okasinorako egindako eskulturea, hain zuzen be.\nHonako hau izan da Bizkaiko Bertsolari Txapelketako finaleko sailkapena:


Aretxabaletako semea - Ahotsak.eus\nAretxabaletako semea
Xabier Zubizarreta Lasagabaster Aretxabaletan jaio zen 1944ko urriaren 18an. Aita Isurieta auzoko Olabeaga baserrikoa eta ama Aozaratzako Artabe baserrikoak zituen. Artabe izenaren historia apur bat egiten du.
\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan ARE-033-002 kodeko bideoa nahi duzula aipatzea: ahotsak@ahotsak.eus\nXabier Zubizarreta Lasagabaster Aretxabaletan jaio zen 1944ko urriaren 18an. Aita Isurieta auzoko Olabeaga baserrikoa eta ama Aozaratzako Artabe baserrikoak zituen. Artabe izenaren historia apur bat egiten du.\n- Xabier Zubizarreta Lasagabaster.\n- Nun eta noiz jaixo ziñan?\n- Jaixo ba Atxabaletan, hamentxe Durana kalian hogeta hamahiruan, milla bederatzirehun eta berrogeta lauan, berrogeta lauko urrixan, urrixan hamazortzixan.\n- Aitta-amak nunguak zittuan?\n- Aitta ta ama bixak atxabaletarrak.\n- Ez, bata bez. Aitte hemengo Usittakue (Izurieta) Usittako Olabenekue.\n- Bai, Izurieta da jatorrizko izena baiña guk Usitta betik esaten dou. Usittako Olabenekue aitta. Eta ama Lorentxa Lasagabaster Billar. Ama Azatzako (Azaoraza) Artabekue.\n- Artabe. Horrek badauko zerikusirik etxe honen izenakin?\n- Ba zerbait dirudienez bai. Artabe, Arratabe moruen. Ha be seguru asko jatorriz Arratabe izango zan. Nunbait hori ez dakit, e, hor kantu bat badau, sasoi baten billa ibilli nintzen honek Azkuek bildutako “Cancionero” zera horretan, eta hor agertzen da Otalako emakume bati, ez dakit, Maritxu euken izena, kantu bat jaso utsen hari, bat edo bat baiño gehixau, eta kantu baten erreferentzia bat eitten dau Arratabeko ez dakit norena, eta dirudienez Artabeko etxie be eurena zan. Otalakuek badakizu zera zien, jauntxo edo.\n- Han torria eta...\n- Hori da. Horretxek die, oin Kaja Laboralak dauken etxe hori. Eta erreferentzia bat eitten dau Arratabera. Osea ke garai baten igual seguru asko izengo zan, zerikusixa euko eben. Gero ez dakit apelliduekin lotura hori zela eingo zan edo ez zan, baiña bueno.\nBehi gazta egiten\nBaserriko lan neketsua\nIgandeko eginkizun eta entretenimenduak


Artekale | Espazio kulturalak: Tabakalera eta Krea\nEspazio kulturalen inguruan hausnartu dugu. Kultur eraikinak zertarako dira? Batetik, ireki berri duten Donostiako Tabakalera eraikinera hurbildu gara, eta Ane Rodriguez zuzendariarekin hitz egin dugu. Bestalde, ateak zabaldu ez dituen beste espazio eta hiri bat izan dugu hizpide: Gasteizko Krea eraikina. Irantzu Lekue artistak lekuaren eta #SosKrea kanpainaren berri eman digu. Horrez gain, Ane Gabarain aktorea elkarrizketatu dugu. Telebistaz, zinemaz eta antzerkiaz aritu gara berarekin. Azkenik, asteburuko kultura agenda errepasatu dugu.\nAnder Lipus eta Asier Ituarte aurrez aurre\nArteKale saioan, bi sortzaile aurrez aurre jarri ditugu: Ander Lipus aktorea eta Asier Ituarte musikaria. Sormena, antzerkia eta musika izan ditugu hizpide.\nNatura, surfa eta musika ardatz Sopela Kosta Fest jaialdian\nIrailaren 23tik 27ra bitarte ospatuko da Sopela Kosta Fest jaialdiaren bigarren edizioa. Surfa, natura eta musika izango dira jaialdiaren ardatza. Jaialdiak eszenatoki nagusi bi izango ditu: hondartza ingurua eta herriko plaza.


Iñurritza biotopoa: Zarauzko hezeguneen eguna\nMundu mailako hezeguneen eguna ospatu berri den hontan Martxel Aizpuruak hitz jokoa erabiliz Zarauzko hezeguneak gogoan izan ditu\nEgun hauetan marea biziak izan direla eta mareak gora egitean Iñurritza inguruak era bat ureztatuak egon dira\nMARTXEL AIZPURUA. ZARAUTZ.\nBihar, mundu osoan Hezeguneen Eguna ospatuko da. Egun horren harira, ospakizun handiak antolatu beharko lituzke Zarautzek, hirigunearen zati handi bat hezeguneen gainean eraikia edukitzeaz gainera, hezeguneetako erriberetatik jan baitu belaunaldi askotan herriak.\nGauzak aldatzen ez badira, Zarauzko herriak Ihidieta eta Astiko hezeguneak ere hondatzen ikusiko ditu, urbanizatzen eta asfaltatzen. Ospakizunen ordez hiletak antolatuko dira, agian, laster.\nAste honetan Zarauzko Arkamurka Natur Elkarteak ehun orri inguruko txosten bat igorri die herriko udal-talde politiko guztiei eta maila goragoko EAEko erakunde guztiei, azken 28 urte hauetan errebindikatzen duen Erriberetako Parkea aldarrikatuz, eta, batez ere, Ihidietako eremua naturalizatzeko eskaera irmoa eginez.\nMomentuz, Ihidietaren urbanizazioa gelditua badago ere, Ihidietan industria gune bat egiteko planak oso aurrera etorrita daude. Gurpilak beti aurrera egingo du, horretan ardura duten erakundeek kontserbatzeko borondatea eta erabakia hartzen ez badute.\nEa datorren urteko Hezeguneen Egunean poztasun handiagoa irradiatzen dudan.\nZarauzko Iñurritzako padura eta haren inguruak naturaren kontserbazioaren eta hirigintza planen arteko hari finaren gainean daude aspaldidanik. Martxel Aizpuruaren eskutik inguruneak izan duen bilakaera, gaur egungo egoera eta Arkamurka natur elkartearen proposamenak bilatuko dituzu behekaldeko link honetan.\nEgilea: Asier Aldalur ordua: 01:58\nEtiketak: hezegunearen eguna, Iñurritza, Martxel Aizpurua


"FENOMENAK" MUSIKAZ BETEKO DU HONDARRIBIKO KASINO ZAHARRA : Zazpi aldizkaria\nUrr, 2018 Hondarrribia, Fenomena, Musika\n3. urtez ospatuko den jaialdi hau gaur aurkeztu da udaletxeko Areto Nagusian, Kalixa Silanes, Kultura zinegitziaren eskutik, Fenomena Kultur Elkarteko Ernesto Villar eta Javier Vitoriarekin batera.\nAurten, nobedade bezala bazkari solidario bat antolatu da Katsikas eta Irungo Inmigranteen Sarearen esktutik. Bazkazia kasino Zaharrean izango da eta tiketak dagoeneko eskuragaii daude 12€en truke Ttopara, petit Tremé eta Txantxangorri tabernetan. Prezioa 12€koa izango da.\n12:00 (Kasino Zaharra): OSKAR BENAS INSTRO COMBO (Irun) Honako lagunetaz inguratua aurkezten zaigu zuzeneko emanaldietara: Daf Linares baxujolea (LOLAS CLUB &The FANS, PATXUKO NICE) eta perkusioak partekatuz (Aullido Atómico, TUMBA SWING) eta Javier Vallejo (LOS NERVIOSOS, SUNDANCE KIDS, ESPAGUETTI). Eguardia vermutarekin batera kaleko kontzertu geldiezina aurkeztuko dute FENOMENA 2018ri hasiera emateko\n17:00 (Kasino Zaharra) KABBALAH (Iruña). Carmenek, Albak eta Margak izenpeturiko proiektua da. Beraien soinuaz indartsua, enigmatikoa eta liluragaria dela esan da., 70. Hamaradako occult rock retroaren eta 60. Hamarkadako heavy psikodeliko klasikoaren diztiren artean murgiltzen dena.\n18:00 (Kasino Zaharra): LÖBISON. Taldea Juanba d´Estresak (ahotsa eta kitarra), Santi Garciak (Baxua) eta Jaime Neriak (bateria) osatzen dute. Azkeneko urteetan penintsulan zehar egindako milaka kilometroak gakoak izan dira LÖBISON genero bihurtzeko. Inongo estiloari leial izan gabe, eta une bakoitzean transmititu nahi duenarentzako beharrezkoa duena bakarrik hartzen duen generoa.\n20:00 (Kasino Zaharra): THE HANGING STARS (Londres) Atlantikoko alde bietako eragina jasoz, 70. Hamarkadakdo folk psikodeliakoaren eta countryaren azken hondarrak hartu eta gaur egungo gaietara egokituriko soinu berri eta indartzuetan eraldatzen ditu\n20:00 (Kasino Zaharra): GIZZARD (Madrid) rock psikodelikoko talde bat da. Egindako lanari esker, musikaren munduan bidea azkar egiten ari dira, beraien kabuz, disko-etxeen laguntzarik gabe. 2013.urtean bere lehenengo diskoa aurkeztu zuen, UNNATURAL, soinu gordinen eta hipnotikoen nahasketa handi batekin, pasaia zinematografikoak gogora ekartzen dituena.\nJaialdiari amaiera emateko PETIT TREMÉ tabernan 23:30etik aurrera After Festi antolatu du.


Jolas parkeak: Dragoia Arrasaten – Guraso.eus\nJolas parkeak: Dragoia Arrasaten\n2018-02-26\tguraso\tIruzkin 1\nArrasateko haur parkeak biziberritzea da Arrasateko uldalaren apustuetako bat, eta oraingoan Biteriko jolas-gunea egokitzeari ekin dio. Espazio hori herritarren eta bereziki haurren behar eta nahietara egokitzea da beraien asmoa.\nHorretarako, ideia lehiaketa bat jarri zuen martxan 2016ko maiatzean, non arrasatearrek, heldu zein haurrek, aipatutako parkea berritzeko beraien proposamenak aurkeztu ahal izan zituzten. Guztira 64 proposamen jaso zituen Udalak eta horien artean saria banaketa ere egin zuen, adin-mailatan banatuta, nagusiak batetik eta haurrak bestetik.\nOrain, proposamen irabazleen bideragarritasuna aztertuta, Biteriko haur parkea eraberritzeari ekin dio Udalak.\nHaurren jolasei dagokienean, orain daudenak hobetu eta berrituko ditu eta horrez gain, ideia lehiaketako haurren mailako proposamen irabazleari jarraiki, gaur egungo dorre jokoa kendu eta horren ordez, dragoi itxura izango duen atrakzio edota jolas berria jarriko du, Arrasate eta dragoiaren kondairari erreferentzia eginez.\nDanimarkako Monstrum enpresan egin dute Dragoia eta Arrasaten da jada.\nIruzkin 1 "Jolas parkeak: Dragoia Arrasaten"\nOso polita, beste ideiabatzuk edukitzeko begiratu nahi baduzue gure web horrialddea, bdu.es, ondo segi. Martin Linacisoro


A DESALAMBRAR | Denboraldi berriko lehen saioa - Arrosa\nHasi dugu aurtengo A desalambrarren denboraldi berria! Lehen saiorako, hasieran, ohiturei eutsiz, berri batzuk aipatu eta agenda errepasatu dugu. Jarraian Brasil aldera joan gara, pasa den igandean izan ziren hauteskundeak aztertzeko. Horretarako Leire Azkargorta, Sao Paulon bizi den Askapenako kidearekin egin dugu hitzordua. Ondoren Herrialde Valentziarrera jo dugu, Andreu, bertako ezker independentistako kidearekin gaur, urriak 9, izan den manifestazio antifaxistari eta Diadari buruz hitzegiteko. Amaieran, Ernesto “Che” Guevarari omenalditxoa egin diogu.


Izaro Abaroa bermeotarraren ‘Baguez Bermiorantz!’ kartelak irabazi du Bermeoko 2018ko Andra Mari eta Santa Eufemia jaiak iragartzeko kartel lehiaketa, eta 600 euroko saria jasoko du.\nHerritarrek euren botoekin Andra Mari eta Santa Eufemia jaien kartelaren irabazlea aukeratu dute epaimahaiak aukeratutako hiru kartel finalisten artean. Herritarrek Kultur etxean ezarritako kutxan bai internet bidez eman dute botoa eta, aurten, parte hartzea iaz baino handiagoa izan da, internet bidez zein kutxan.\nJai batzordeak botoa eman duten herritar guztiei eskerrak eman dizkie, “herritarron iritzia garrantzitsua delako Bermeoko jaietako kartela aukeratzeko”. “Pozgarria da guztion artean Bermeoko jaiak iragarriko duen kartela aukeratzea, izan ere, Bermeoko jaiak jai parte hartzaileak dira”, esan du.\nKutxan jasotako botoek %70eko balioa izan dute eta internet bidez jasotakoek %30a, eta Izaro Abaroaren ‘Baguez Bermiorantz!’ kartelak irabazi du.\nAurten 12 kartel aurkeztu dira lehiaketan. Epaimahaiak, -Jai Batzordeko kideek, Udaleko zinegotziek eta Barrueta Arte Elkarteko kideek osatutakoa-, horien artean aukeratu zituzten hiru kartel finalistak eta herritarrek horien artean aukeratu dute irabazlea.


Ekimena 8. Hizkuntzaren Teknologien Plana onestea eta garatzea eta euskararen presentzia, euskarazko edukien sorkuntza eta horien ingurune digitaleko erabilera sustatzea. - Gobernu Programa\nJarduketa-arloa 2.18.2. Euskara\nKonpromisoa 118. Euskararen ezagutza areagotzea eta, batez ere, euskararen erabilera azpimarratzea gizarte- eta kultura-eremuetan, eremu ekonomikoetan, digitaletan eta sektore publikoan.\nEkimena 8. Hizkuntzaren Teknologien Plana onestea eta garatzea eta euskararen presentzia, euskarazko edukien sorkuntza eta horien ingurune digitaleko erabilera sustatzea.\n2020/11/04 Kultura eta Hizkuntza Politika Sailak abian jarri du "Gozatu Sarean Euskaraz" ekimenaren laugarren fasea. Ekimenaren helburua da ingurune digitalerako euskarazko edukiak eta baliabideak biltzea eta herritarren eskura jartzea, modu errazean. Horretarako, programa sare sozialetan garatzen da (YouTube, Instagram, twitter, Facebook) eta Eusko Jaurlaritzak orain arte sustatutako produktuak eskaintzen ditu.\n2020/11/10 Kultura eta Hizkuntza Politika Sailak hainbat erakunderekin hitzarmenak sinatuko ditu, itzultzaile automatiko neuronala garatzen jarraitzeko hizkuntza corpusa partekatzeko. Honako hauekin hitzarmenak sinatzea aurreikusten da: Euskal Herriko Unibertsitatea; Jakinbai-Laneki (Lanbide Heziketa sustatu eta hobetzeko elkartea); EIZIE (Euskal Itzultzaile, Zuzentzaile eta Interpreteen Elkartea); EITB eta hainbat argitaletxe\n2021/03/22 Eusko Jaurlaritzak eta Euskal Wikilarien Kultura Elkarteak Txikipedia aplikazioa sortu dute; haur eta gazteei zuzendutako wikipedia.\n2021/05/21 Euskararen Aholku Batzordeko Ingurune Digitala Batzorde-atal Bereziak egindako "Euskararen ingurune digitala: gomendioak 2021-2024" dokumentua aurkeztu da, datozen lau urteetarako ingurune digitalean euskararen erabilera sustatzeko bide-orria izango dena.\n2021/10/27 Eusko Jaurlaritzak "zure hatz marka euskaraz" kanpaina aurkeztu du, eremu digitalean euskararen erabilera sustatzea helburu duena. Horretarako, batetik, gazteak animatuko dira sare sozialetan euskarazko edukiak sortzera, eta, bestetik, herritarrak animatuko dira gailuak euskaraz konfiguratzera\n2022/02/22 Eusko Jaurlaritzak eta PuntuEUS Fundazioak ingurune digitalean euskararen erabilera areagotzeko elkarlana aurkeztu dute (2022 urtea: 50.000.-€)\nEuskara Hizkuntza Teknologietan integratzea helburu duen GAITU- Hizkuntza Teknologien ekintza plana 2021-2024 aurkeztu du Eusko Jaurlaritzak.


Armani Milan eta Coosur Betis zerumugan - Saski Baskonia\nArmani Milan eta Coosur Betis…\nBitci Baskoniak Milanen jokatuko du Buesa Arenan talde sevillarra hartu aurretik.\nFuenlabradako partida ostean, Bitci Baskoniak bi konpromisorekin ekingo dio aste berriari: Armani Milan eta Coosur Betis. Bi aukera berri berregiteko eta azken asteetako dinamika negatiboa aldatzen saiatzeko, bai Euroleaguen, bai Endesa Ligan.\nOstegunean (20:30) jokatuko dute Neven Spahijaren gizonek Armani Exchange Milanen aurka. Azken bost partidetatik lau irabazi ditu. Ettore Messinaren mutilek 17. jardunaldiko partida jokatuko dute bihar Kaunasen, Zalgirisen aurka. Talde gasteiztarrak 2022ko lehen garaipena lortu nahi du Europako txapelketan, geldialdia baino lehen sentsazioak berreskuratzen saiatzeko.\nCoosur Betis izango da gasteiztarren asteko bigarren aurkaria. Igandean (12:30) Endesa Ligako beste partida bat jokatuko da Buesa Arenan. Bitci Baskoniak etxeko txapelketan irabazi nahi du berriro. Zale baskonisten babesa beste egun batez ere funtsezkoa izango da ACBko hamaikagarren garaipena lortzeko eta horrela PlayOffeko postuetan jarraitu ahal izateko.\nBi aukera berri Zurbanokoek azken asteetako dinamika aldatzeko eta denboraldiaren azken txanpari begira sentsazioak berreskuratzeko.